Euskararik gabeko abertzaletasuna • ZUZEU\nBai, badakit munduan adibideak ugari daudela, hizkuntzarik gabeko nazionalismoak izan badirela, hara hor Eskozia, Irlanda, Kortsika eta halakoen adibide harrigarriak, baina niri zaila egiten zait, oso zaila, euskararik ez dakien abertzalerik ulertzea. Eta ez dira bat eta ez dira bi.\nBerrikitan, osoigo.com plataformak galdera horixe egin dio Maiorga Ramirez nafarrari, alegia, izan ote daitekeen abertzale euskararik jakin gabe.\nEz da galdera samur-samurra zeinahi politikari abertzalerentzat, are gutxiago, Ramirezen antzera, oreka zail askoren sokan dantzan ari bada: Nafarroa/EAE, Eusko Alkartasuna/Bildu, eskuin/ezker…\nIzanak izan, betileak galdu ditut ia Ramirezen erantzuna behin eta berriz irakurtzen, eta susmoa dut ez diola galderari erantzun edo, bederen, ez diola bide zuzenetik egin. Ez baietzik eta ez ezetzik. Zeharka bezala geratu da “operari segitur esse” horren bidez. Erran nahi baita, abertzale batentzat logikoena euskaraz ikastea litzatekeela, baina…\nIruditzen zait gure eztabaida zuzeutar horietako bat ernetzeko moduko gaia dugula honakoa: esan ezazu zintzo zer erentzungo zenukeen zuk Maiorga Ramirezen lekuan bazina.\nEta gehiago esateko gosez geratu bazara, badakizu zer egin: iruzkinen bidea.\n16 pentsamendu “Euskararik gabeko abertzaletasuna”-ri buruz\nasiersar 2014-10-26 21:30\nGalderari erantzuten ez dion inkesta bat jarri duzu martxan. Galdera ez da “zer garen”, hori oso erraza da eta ez du balio sakoneko eztabaidari erantzuteko. Galdera da ea “euskararik gabeko euskal abertzaletasuna ulertzen dugun”. Nik ez dut ulertzen.\nOlentzero 2014-10-26 21:48\nTo, ba erreza da. EAJko zati handi bat eta EHBilduko zati txiki bat. Gehitu horri EHBaiko batzuk eta GeroaBaiko beste batzuk ——————-> BOOM! Euskal espainiar/frantziarrak.\nErrealitatea ikusten ez dutenentzat . 2014-10-27 15:47\nGaldera da ea “euskararik gabeko euskal abertzaletasuna ulertzen dugun”. Nik ere ez dut ulertzen euskararik gabeko abertzaletasuna.\nBeraz, zergatik zu bezalakoak kanpotar erdaldunen inbasioaren aldekoak zarete?\nEz al zara konturatzen, haien % txikia euskaldunduko dela eta euskalduntzen diren gehienentzat, euskara, zuk ingelesa baino okerrago jakingo dutela?\nasiersar 2014-10-27 17:37\nBarkatu, nirekin ari zara? Artikulu hau euskarari eta abertzaletasunari buruz da, ez immigrazioari buruz. Manten itzazu zure obsesioak mugapean eta ez nahastu artikuluak. Zer izango da zure hurrengoa, Idiazabal gaztari buruzko artikulu batean marokoarrek latxak akatzen dituztela defendatzea?\nErrealitatea ikusten ez dutenentzat . 2014-10-27 21:51\nJakin zazu jaioberrien %27 atzerritarren seme-alaba dela.\nAbertzaletasun/euskara arteko erlazioa ikusten duzu, eskerrak!!\nBa, abertzaletasuna eta atzerritar erdaldun uholdearen arteko harremana ikusten ez baduzu:\na) Zure inteligentzia mugatua da.\nb) Itsu zaude.\nasiersar 2014-10-28 16:20\nArtikulu honetako iruzkinetan jarraitzen duzunez kontu honekin, Marotoren artikuluan egin ordez, hemen erantzungo dizut. Nire azken erantzuna.\nMarotoz ari garenez, hemen doaz Gasteizko datuak, 5. orrialdea:\n“Amaren edo gurasoen nazionalitatea” Espainiaz kanpokoa den kasuetarako, jaiotzak kopuru osoaren %12,9 dira. Duela 2 urte, 2011, %16,1 zen. Beraz, jaisten ari da.\nBeraz, gezurretan ari zara. Jaioberrien %27 EZ dira atzerritarren seme-alabak.\nZati handi batean Unidad Alavesaren oinordeko den Arabako PPrentzat bi kanpotar mota daude, Espainiatik kanpo iritsi direnak eta Gipuzkoatik/Bizkaitik etorri diren euskal hiztun (abertzaleak). Marotok atzerritarren aurka egiten duenean, ez du egiten euskal kultura/nortasuna/hizkuntza babesteko, baizik eta espainiarra babesteko. Arabako PPk Araba espainiarra nahi du. Bestalde, Arabako PPk etorkinez hitz egiten du, beraiek sortutako korrupzioaz hitz egin dadin ez duelako nahi. Estrategiaren helburua da hurrengo hauteskundeetan etxean geratzeko tentazioa edukiko luketen PPren botoemaile tradizionalak mobilizatzea, etorkinen eztabaidan polarizazioa bilatuz, eta bidean beste alderdiren bateko botoemaile inozo berriren bat lortzen badu (Bildukoren bat barne), askoz hobeto. Zuk jakingo duzu zergatik bat egiten duzun Marotoren hauteskunde estrategiarekin.\nEta orain mesedez zentratu, artikulu honen gaia “euskal abertzaleak eta euskara” da, alegia, abertzaletasunaren barne ahuleziak; ez “etorkinak”, alegia kanpoko mehatxuak.\nasiersar 2014-10-29 15:54\nNaparroan 2014-10-27 09:19\nNik beste galdera bat eginen nioke Maiorgari:\nPosible ote da alderdi abertzale batek (demagun, EA) bere egoitzan (demagun, Iruñeko Alkartetxea) karta edo menua gaztelaniaz, frantsesez eta ingelesez BAKARRIK izatea?\nHiltzenHil 2014-10-27 09:50\nAbertzaletasunak ez du zentzurik ez bada lur zati hau euskaldunon herri egiten duen ezaugarri oro defendatzeko jaio. Heredatu dugun kultura eta odolak egiten du Euskal Herria. Azken batean, gure arbasoen oinordekotzak, bere zentzu zabalean, egiten gaitu garena, eta oinordekotza hau tradizioak gidatzen du generazioz generazio. Izan zirelako gara.\nEskozia eta Kataluina bezalako nazionalismoak nazionalismo liberalak dira.Abantaila materialak eskuratzeko mugimendu politikoak. Kataluinako prozesu independentistaren hatzean ez dago borondate zintzo eta garbirik, ez idealismorik ez arimarik. Entidade supra-material batek emandako “Eskubide” batean oinarritzen dute euren asmoa eta eskubideak borrokaz irabazi egiten dira. Horregatik adoregabetuko da biharko egunean, lokatzezko hanketan oinarrituriko mugimendu burges zizitrin bat delako eurena.\nEuskal abertzaletasuna historikoki oinarri askoz zintzoagoak ditu, baina azken urte hauetan zuzentausn hori galtzen ari den itxura hartzen diot\nasiersar 2014-10-27 17:47\nKataluniari eta Eskoziari buruzko okerreko interpretazioa iruditzen zait identitate konturik ez dagoenik esatea; auzi osoa diruari buruzkoa edo gizarte ereduari buruzkoa dela esatea.\nProzesu independentistak ez dira sortu Birminghamen, Liverpoolen, Madrilen edo Asturiasen. Eskozian eta Katalunian sortu dira, ingelesa edo espainiarra ez den nortasuna duten tokietan, eta horrexek ematen du, hain zuzen, nortasunaren garrantziaren neurria.\nKatalunian Euskal Herrian baino askoz sutsuago defenditzen dute haien nortasuna, eta horren barruan hizkuntza. Orain bat-batean badirudi ezetz, baina oraindik ez daude urruti espainiarren “kexuak” Kataluniara joan eta katalanez hitz egiten zietelako. Noiz ikusi da horrelakorik Euskal Herrian? Gu bai garela epelak gure nortasuna babesten.\nHiltzenHil 2014-10-27 21:58\nKataluinan katalana guztiz normalizaturik dago gizartean, gaztelerarikin duen erabateko antzekotasuna dela eta, besteak beste. Independentistak, katalanistak, unionistak eta espainiar nazionalista porrokatu askok ere erabiltzen dute egunerokotasunean hizkuntza hori. Horrek ez du esan nahi euren herriaren independentzia justifikatzeko argudioak nortasunaren defentsan oinarritzen direnik, baizik eta kontrakoa. Euren hizkuntza horren egoera osasuntsuan dago non beraien identidadea ez dago desagertze arriskuan espainia barruan, eta ondorioz ez da sinisgarria nortasunean oinarritutako mugimendu independentista. Azken batean herri katalana, latindar kulturako inguruko herrietatik hizkuntzagatik bereizten da soilik. Horren ordez “subiranotasun ekonomikoa” goraipatzen dute, hau da: Kataluinan jasotako zergekiko erabateko autonomia.\nZazpi urtez bizi izan naiz katalanen artean, eta prozesu independentista hori iruzur galanta iruditzen zait niri, erabateko marketing operazioa.\nasht 2014-10-27 11:48\n@HiltzenHil: erabat ados zure iritziarekin. Ezin argiago azaldu duzu.\nHego 2014-10-27 14:40\nBa ez dakit zer izango naizen, euskara EHko mapa osoan entzun nahi dut eta ez soilik ikastolan ikastea. Ni eskualde erdaldun batean bizi naiz, familia erdalduna daukat eta errealitate hori aldatzea zaila da, baina tira, ehuneko dezente batean entzun nahiko nuke euskara nahiz eta zonaldeko hizkuntza nagusia ez izan. (Tamalez hau euskaldun zaharrak ekartzen lortuko zen, hemen erdalduna izateko ohitura dugulako, hala ere, euskaraz bere haurrei hitz egiten dioten erdaldun jatorrizko familiak badaude, gutxi baina badaude).\nEta abertzaletasunari buruz nahi nukeena zera da, EH mapa hori administratiboki bat izatea EHko gizartea gure herriari zelako estatusa komeni zaion erabaki dezan.\nJoseInazio 2014-10-28 09:45\nBa ni eusklatzalea naiz, hutsik, bost axola beste guztiak. Eta inoiz edo behin egin badut edo egingo badut euskal estatu baten alde, izango da gure hizkuntza salba dadin. gainerakoan ez dut uste besteak baino hobeak garenik eta, gainera, gure tamaina txikiegia da mundu berri honetan geure estatua edukitzeko\nHiltzenHil 2014-10-29 17:21\nAsiersar, arrazoi osoa duzu. Datuen arabera immigranteek erditzen dituzten ume kopurua jaisten ari da, immigrante kopurua jaisten ari delako.\nDatu hauen arabera, EAEn 2013. urtean 3700 immigrante gutxiago zeuden aurreko urtean baino.\nEuren jaioterrietara itzuli dira? Bai zera! GURE GOBERNUAK MASIBOKI NAZIONALIZATU DITU:\nDatu hauen arabera, EAEn 2013. urtean 12.000 immigrante nazionalizatu zituzten.\nOrain kanpotar horiek eta euren umeak ez dira estatistiketan immigrante bezala azaltzen, izan ere beren gurasoak euskal herritarrak dira ofizialki. Hori bai, Euskal herritar islamiarrak, semitak, turkoak eta beltzak.\nGainontzekoan, Abertzaletasunaren zentzua ez bada identitarioa, abertzaletasunak ez du zentzurik. Independentzia ekomikoki indartsuago izateko edo paradisu sozialista lortzeko nahi dutenak joan daitezela antzarrak ferratzera\nHiltzenHil 2014-10-29 21:59\nAsiersar, arrazoi osoa duzu. Immigranteek erditzen dituzten ume kopurua jaisten ari da, immigrante kopurua jaisten ari delako.


BQ-k jada ez ditu telefonoak kaleratuko jatorrizko izenarekin | Androidea\nGaur egun Vingroup Espainian sartzen den lehen telefonoak. Gogoratzen ez duzuenontzat, Vietnamgo enpresa honek eskuratu du gehienak BQ duela hilabete batzuk. Gaur arratsaldean bere lehen smartphone Vsmart marka berriarekin. Aurkezpen honen ostean zalantzak zeuden marka izenen inguruan gertatuko zenaren inguruan, baina argitasun gehiago dugu.\nEz zen jakin BQ-k bere markarekin telefonoak martxan jartzeari utziko zion ala ez.. Hori intuitu zitekeen zerbait zen arren, ez zen horren berrespena izan. Konpainiak dagoeneko oharra eman badu ere, bertan azaltzen dute horri buruz gehiago. Genituen susmoak baieztatuta daude.\nBQ telefonoek dendetara iristeari utziko diote. Aurkezpen berri guztiak gaur egun, Vsmart, ezagutu ahal izan dugun marka berriaren pean burutuko dira. Enpresak eta markak, hala nola, existitzen jarraituko duten arren. Telefono mugikorraren segmentuan hala egingo ez duten arren.\nHorrela, beste gailu batzuek BQ izena erabiltzen jarraituko dute. Besteak bezala pentsa ditzakegu inprimagailuak, tabletak edo 3D inprimagailuak, konpainiak lehendik presentzia zuen segmentuak dira. Zure kasuan, markak orain arte bezala jarraituko du.\nBQ-k orain arte aurkeztu dituen telefonoak normaltasunez saltzen jarraituko dute, enpresaren ohiko salmenta puntuetan. Beraz, interesa duten erabiltzaileek markako telefonoak erosten jarrai dezakete. Beraien webgune ofizialean Vsmart markarekin iristen diren modelo berrientzako tartea ere egiten dute orain.\nMarkaren garrantzia duen trantsizio garaia. Vingroup erostea biziraupena izan daitekeen arren. Enpresaren tamaina ikusita, baliteke inbertsio handiagoak egotea BQn, eta horrek konpainia segmentu berriei eusten edo zabaltzen lagun dezake. Baina telefono adimendunak ez dira enpresaren izenarekin iritsiko.\nArtikuluaren bide osoa: Androidea » Android gailuak » Telefono mugikorrak » BQ-k bere markaren azpian ez dela mugikorrik egongo iragarri du\nNola lortu iKÓNIKO Fortnite trajea Samsung Galaxy S10erako


Oporrak, etxean - Bizigiro - Berria\nBASQUEFEST, BILBON MITXI\nMaletak arropaz eta trastez bete, eta hegazkina hartuko dute askok egun hauetan; beste asko autoz, autobusez edo trenez joango dira noranahi. Izango da, baina, etxean geratzeko asmotan denik ere. Bost eguneko opor txikien atarian, atseden hartzeko, bisitak egiteko edo irteerak antolatzeko aprobetxatuko du jai duen orok. Jarraian, Aste Santuko opor egunetan Euskal Herrian izango diren hainbat jai, festa, azoka, jarduera eta txango.\nAskotariko jarduerak Gasteizen\nArabako hiriburua hobeto ezagutzeko jarduera ugari antolatu ditu udalak. Alde Zaharrean bisita gidatuak egingo dituzte, baita Santa Maria katedrala eta harresiak ezagutzeko bisitak ere. Literatur ibilbideak ere antolatu dituzte. Bisita berezi horiez gain, natura eta kirola uztartzen dituzten jarduerak antolatu ditu udalak: aerostatoan, bizikletan edo trizikloan txangoak. Gastronomiarekin loturiko jarduerak ere izango dira: ardo dastatzeak, pintxo tailerrak, gozogintza lantegietara bisitak edo antzeztutako afariak, esaterako.\nNoiz: Apirilaren 23ra bitartean.\nNon: Hiriko hainbat lekutan.\nLan Berri azoka Gasteizen\nLan Berri eskulangileen azoka antolatu du Artisau Arabako eskulangileen elkarteak, lehen aldiz. Eskulangileek egindako lanak ikusi eta erosteko aukera izango dute azokara hurreratzen diren bisitariek. Hogei inguru eskulangilek eskuz egindako lanak erakutsiko dituzte. Askotariko produktuak egongo dira ikusgai: jantziak, bitxiak, xaboiak, apaingarriak, oinetakoak eta beste. Urrezko Zeledonen plazaren eta Postas eta Independentzia kaleen artean jarriko dituzte postuak, 11:00etatik 14:00etara eta 17:00etatik 21:00etara.\nNoiz: Apirilaren 8tik 17ra.\nNon: Urrezko Zeledonen plazaren inguruetan.\nInformazio gehiago: http://artisau.org\nEuskal kultura oinarri duen festa antolatu dute egun hauetan Bizkaiko hiriburuan. Bost egunez, 200 ekitalditik gora antolatu dituzte hiriburuko hemezortzi gunetan: Areatzan, Plaza Barrian, Azkuna zentroan, Guggenheim museoan, Artxandan eta beste hainbat tokitan. Jardueren artean, berriz, denetarik dago: kontzertuak, tailerrak, erakusketak, dastatzeak, herri kirolak, kalejirak, kale antzerkiak, haurrentzako animaziok, erromeriak, euskal dantzak, azokak eta abar. Bost gunetan banatu dituzte ekintzak: Gourmet, Musika, Kultura, Sport eta Market. Berrikuntzen artean dago Guggenheimeko atarian hainbat ekitaldi egingo direla: Txapaparty ?musika elektronikoa eta txalaparta nahasten dituen saioa? edo Crazy Hospital ?breakdance eta trikitia uztartzen dituen ikuskizuna?, besteak beste. Jaialdirako prestatu duten Gernika ikuskizuna ere nobedadeetako bat da; ostiralean emango dute, Plaza Barrian, 21:00etan.\nInformazio gehiago: http://basquefest.com\nZazpigarren urtez, udaberriko eskulangintza azoka antolatu dute Bilbon: Eskutartie. Areatzako pasealekuan jarriko dituzte postuak. Ia 30 eskulangilek euren eguneroko ogibidea eta lanak erakutsiko dizkiete bisitariei. Askotariko materialak erabiltzen dituzte eskulangileek euren lanak sortzeko: buztina, harria, egurra, oihalak, larrua eta beste. Tailerrak eta erakustaldiak ere egingo dituzte: saskiak egiten ariko dira ostiralean; buztina lantzen larunbatean eta astelehenean; eta motozerrarekin eskulturak egingo dituzte igandean. 11:00etatik 14:30era eta 17:00etatik 21:00etara egongo da zabalik azoka.\nInformazio gehiago: www.eskutartie.biz\nAskotariko irteerak parketxeetan\nLau parke natural daude Gipuzkoan: Aiako Harria, Aizkorri-Aratz, Aralar eta Pagoeta. Haietan hainbat parketxe daude, eta denetan jarduera bereziak prestatu dituzte, bisitariek naturaz, kultur ondareaz eta aisialdiaz goza dezaten. Aizkorri-Aratz parke naturalean daude Arantzazu parketxea eta Anduetza zuraren museoa. Arantzazukoan, gaztagintzaren sekretuak ezagutzeko bisita antolatu dute Gomiztegi artzain eskolara, larunbaterako; apirilaren 18an, txangoa egingo dute Pello Zabalarekin, lurraren sekretuak ezagutzeko; apirilaren 19an, hegaztiak aztertzen arituko dira Mikel Olanorekin; eta, apirilaren 21ean, kontzertu akustikoa emango du Kalakan taldeak. Zegamako Anduetzan, berriz, Lizarretako (San Adrian) pasabidean egindako indusketetan lortutako aurkikuntzak ikusteko txangoa antolatu dute, baita txori kantuez gozatzeko irteera ere. Azken hori apirilaren 22an egingo da, 10:00etan.\nAtaungo Barandiaran museoan, bisita gidatuak egingo dira errotara eta zerrategi hidraulikora, 11:30ean. Aldez aurretik izena emanda, beste bi aukera ditu bisitariak: talo tailerra, Barandiaranen, edo Aralar, hain gertu, hain urruti mendi ibilbide gidatua, Lizarrustiko parketxean. Aiako Iturrarango parketxean, berriz, Agorregiko burdinola martxan jarriko dute, 11:30ean, eta, horrez gain, erlauntzak ?13:00etan bisita gidatua?, lorategi botanikoa eta orientazio zirkuitua bisitatu ahal izango dira. Oiartzungo Arditurrin, meatze gunea bisitatu ahal izango da, eta, lurraren erraietara sartuta, meatzariek ilunpean nola lan egiten zuten sentituko ahalko dute bisitariek. Aiako Harria parke naturaletik irten gabe, egun-pasa egin daiteke: Hernaniko Akola inguruko trikuharriak eta saroiak ikusi, eta, gero, Larregain sagardotegian bazkaldu.\nEkintzetan parte hartzeko, komeni da izena ematea.\nInformazio gehiago: www.parketxeasarea.org\nAskotariko bisitak Geoparkean\nDeba, Mutriku eta Zumaia herriek osatzen dute Euskal Kostaldeko Unescoren Munduko Geoparkea, 2015az geroztik. Bisitariek kostaldeko balio natural, kultural eta geologikoa ezagutzeko eta horretaz gozatzeko esperientzia bereziak proposatzen ditu Geoparkeak: flyscharen itsaslabar ikusgarriak txalupatik ikusteko itsas ibilbideak, kutsu zientifikoa duten esperientziak, kultur bisitak, ibilbide gastronomikoak eta familian egiteko proposamen dibertigarriak.\nAurtengo berrikuntzen artean ondorengo jarduera hauek daude: Flyscha, begirada batean itsasontzi ibilbidea; Gotikoaren altxorra, Deban, Santa Maria elizara bisita gidatua; eta Mutriku marinela ibilbidea, herrigune historikoa ezagutzeko txangoa. Datorren asterako, ibilbide hauek programatu dituzte, euskaraz: apirilaren 22an, Nautilus, flyscheko fosilak eta Zazpi hondartzak; apirilaren 23an, Flyscha, begirada batean. Gainerako txango guztiak ere aukeran izango ditu bisitariak. Izan ere, Aste Santutik azarora bitartean, egunero egingo dira bisita gidatuak. Edozein jardueratan parte hartzeko,komeni da aldez aurretik izena ematea.\nNoiz: Aste Santutik azarora arte.\nNon: Zumaian, Mutrikun eta Deban.\nBihar hasi eta igandera bitartean, urdaiazpikoa izango da Baionako kaleetako protagonista, Xingar azoka egingo baita Lapurdiko hiriburuan. 1426. urtetik egiten da azoka. Aldi honetan, Errobi ibaiaren bi aldeetan ezarriko dituzte merkatuko postuak; 30en bat, denera. Denetan, nahi adina xingar dastatzeko eta erosteko aukera izango du bisitariak. Bestelako produktuak ere izango ditu aukeran: gazta, ardoa eta foie grasa. Bihar zabalduko dute azoka, 08:00etan, urdaiazpiko onenaren lehiaketarekin. Lehiaketara aurkeztutako urdaiazpikoen artetik, hiru onenak aukeratu beharko dituzte epaimahaiko kideek. Amaieran, urdaiazpikoen enkantea egingo da. Dastatzeak, bazkariak, kale animazioak, eta kirol eta gastronomia erakustaldiak ez dira faltako lau egunetan.\nNoiz: Bihartik igandera bitartean.\nNon: Merkatu plazan.\nInformazio gehiago: www.bayonne-tourisme.com\nOrain arte egun bakarrean egiten zen idazleen topagunea bi egunetan egingo da aurten: igandean eta astelehenean. Idazleen biltzarra egingo den 34. aldia izango da. Lau gune bereizi dituzte azokan: haurren ekintzetarako, mintzaldietarako, editoreekin harremanak izateko eta gune digitala.\nDenetariko argitalpenak kontsultatu ahal izango dira azokan. Horrez gain, askotariko jarduerak antolatu dira: hitzaldiak, mahai inguruak, ikuskizunak, omenaldiak eta beste. Ikastetxeekin elkarlanean aritu dira antolatzaileak. Hala, Ziburuko kolegioko ikasleen lanak liburuxka batean argitaratu dituzte. Bernart Etxepare lizeoko ikasleek, berriz, Kirmen Uribe idazlearen azken lanaren inguruko zuzeneko telebista emankizun bat prestatu dute azokarako, idazlearekin batera.\nEditoreen gunea aurtengo berrikuntzetako bat da. Lanen bat argitaratu nahi duen orok editoreekin elkartu eta hitz egiteko gunea izango du aurten; orotara, sei editore egongo dira. Gune digitalean, berriz, lanak modu digitalean irakurtzeko gailuak jarriko dituzte bisitarien eskura.\nInformazio gehiago: https://otsare.jimdo.com\nHarresira bisitak Iruñean\nBisita gidatu bereziak antolatu ditu Iruñeko Udalak egun hauetarako. Hiriburu historikoa eta harresia ezagutarazteko asmoz, hiru bisita gidatu berezi egingo dira egunero: Iruñea, harresien arteko historia bisita egingo da, 11:00etan. Arratsaldeetan, beste bi: Baluarteen barrura bidaia, 16:30ean; eta Gotorlekua, 18:30ean. Goizeko bisitan, hiriaren historia eta gotorleku izateagatik hiria nola egituratu den mendeetan zehar kontatuko da. Arratsaldeko bisitetan, berriz, baluarteak eta gotorlekua ezagutuko dituzte bisitariek.\nBisitak gaztelaniaz egingo dira egunero, baina, larunbatean, euskaraz egingo dute goizeko eta 16:30eko bisita. Bisita egin ahal izateko, hamar laguneko taldea osatu behar da gutxienez. 4 eta 5 euro balio dute bisitek, eta turismo bulegoan eskura daitezke sarrerak.\nNoiz: Bihartik astelehenera.\nNon: Hirian eta harresian.\nInformazio gehiago: www.turismodepamplona.es\nAsteburua dantzan igaroko dute luzaidarrek. Larunbatean, herriko kaleak zeharkatuko dituzte, 20:00etan hasita. 21:00etan, plazan elkartuko dira dantzari guztiak. Igandean, berriz, goizean goizetik hasiko dira dantza erakustaldiak. 09:30ean, Karrikaburu etxearen atarian hasiko dira dantzan; gero, kalejiran zeharkatuko dute herria. Pekotxeta eta Benta auzoetara joango dira dantzariak, baita Arnegira ere (Nafarroa Beherea). Han bost dantza dantzatu ostean, Luzaidera itzuliko dira berriro. Eguerdian da ekitaldi garrantzitsua: herriko kaleak kalejiran zeharkatu ostean, Santiago plazan bilduko dira dantzari guztiak, 12:00etan. Dantza ikuskizuna egingo dute han. Ikuskizun bera egingo dute berriz 17:00etan, Arretxe frontoian. Herri afariarekin eta Gabenara taldearekin gaupasa eginez amaituko da festa.\nNoiz: Larunbatean eta igandean.\nNon: Herriko kaleetan.\nInformazio gehiago: http://luzaidekobolantak.blogspot.com.es


Adimen Emozionala | Gure Ikastola Hendaia\n2011-2012 ikasturtean proiektu berri bat jarri genuen abian: Adimen Emozionala.\nProiektuari tokia egitearren, lan-moldea behatu eta egokitu egin genuen. Gure ordutegian txertatzen saiatu gara, behin-behineko ekimena izan ez dadin, egunerokoan integratua izan dadin.\nPeter Solovey eta John D. Mayer psikologo estatubatuarrak izan ziren kontzeptua lehen aldikotz erabili zutenak, 1990an; eskolan edo arlo profesionalean arrakasta zeukaten pertsonen ezaugarri emozionalak deskribatzeko baliatu zuten. Ospea, berriz, Daniel Golemanek eman zion kontzeptuari, Emotional Intelligence liburu entzutetsuari esker\n“Adimen emozionala gure sentimenduak eta besterenak identifikatzeko trebezia da, motibatzeko eta harremanak bideratzeko gaitasuna”*\nAdimen kozienteak baliabide mentalak erabiltzeko ahalmena adierazten du. Adimen emozionalak, berriz, automotibatzeko, emozioak bideratzeko, lagunak egiteko eta zentzuz bizitzeko ahalmena adierazten du.\nGizakiaren jokaera aztertzen dutenek betidanik dakiguna baieztatzen dute. Hain zuzen, pertsona izatea adimen intelektual handia edukitzea baino garrantziatsuagoa dela. Hezkuntza arloan egindako ikerketek diotenez, arrakastaren %20 adimen intelektuari zor zaio. % 80 adimen emozionalari esker lortzen da.\nAdimen kozientea eta adimen emozionala ez dira kontrajarriak, ezberdinak baizik.\nEMOZIONALKI TREBEAK DIREN PERTSONAK\nAdituek diotenez, Adimen Emozionalaren baitan 5 oinarrizko gaitasun daude.\nNorberaren emozioen ezagutza: Une oro esperimentatzen eta sentitzen denaz ohartzeko gaitasuna da. Eta sentipen horien ondorioz erakusten den jokaeraren gaineko ardura hartzeko ahalmena. (nire emozioak nireak dira eta neronek dut haiekiko ardura). Golemanek kontzientzia emozionala deitzen dio horri.\nEmozioen bideratzea: Beldurra, frustrazioa, amorrua, errua…bizitzako zailtasunei aurre egiteko moduak dira. Gure burmuinak edo gogoak haien bitartez laguntzen digu aurrera egiten. Emozionalki inteligenteak edo azkarrak diren pertsonek badakite sentimenduak onartzen, arlo seguruetan adierazten eta oreka berreskuratzeko moduan jokatzen. Emozioen erregulazioa Golemanen aburuz;\nAutomotibazioa: Emozioak ordenatzeko gaitasuna, merezi duten helburuak lortzeko asmoz. Emozionalki inteligenteak diren pertsonak baikorrak eta borondate handikoak dira, ez dira zailtasunaren aurrean beldurtzen, pazientzia handikoak dira, badakite itxaroten eta lanean dihardute nahi dutena lortzen duten arte. Autonomia emozioanala.\nEnpatia: Besteen esperientzia eta sentimenduak ulertzeko gaitasuna da; sentimendu horiekin bat egiteko eta lasaitzeko ahalmena. Enpatia edo giza abileziak;\nTrebetasun sozialak: Emozionalki azkarrak direnak adiskide berriak egiten eta mantentzen trebeak dira. Gatazketan ongi moldatzen dira eta ororentzat onargarriak diren konponbideak bilatzen dituzte. Manipulazioari eta txantaia emozionalari ez diete segidarik ematen. Muga osasuntsuak jartzen dituzte besteekin, hurkoa errespetatzen dute eta halaber, besteek errespeta ditzaten lortzen dute. Bizitzeko trebetasunak;\nLAN EGITEKO MATERIALA\nAdimen Emozionala, Gipuzkoa berrikutza lurraldea. Zikloka eta adinka argitaratutako materiala. www.igipuzkoa.net\nIkasturtea 5 zatitan banatzen dugu, oporraldiak tarteko. Alegia, oporraldi bakoitzeko jarduera bat edo batzuk hautatzen ditugu denontzat, 3 urtetik hasi eta 11ra bitarteko haur guztiek ber gaitasuna eta ber jarduerak lantzearren.


BiscayTIK Fundazioa - UdaTIK: udaleku teknologikoa Bizkaiko gazteriari zuzenduta\nUdaTIK: udaleku teknologikoa Bizkaiko gazteriari zuzenduta\nBizkaiko Foru Aldundiko BiscayTIK Fundazioak aurtengo udarako UdaTIK udalekuak jarri ditu martxan. Proposamen aitzindari hau teknologian interesa duten gazteei zuzenduta dago, sormena, irudi digitala eta teknologia berriak lantzeko aukera eskaintzen da, aurretik inolako ezagutza izan beharrik gabe. Parte hartzaileek gune ludikoa eta didaktikoa aurkituko dute programazioarekin, diseinu grafikoa eta interneten munduarekin lotutako oinarrizko ezaugarriak ezagutzeko.\nUdaleku teknologikoak BiscayTIKen\nUdaTIK udalekua BiscayTIK Fundazioaren egoitzan egingo da, Bake Eder jauregian, Getxon, bi astetan zehar, uztailaren 7tik 18ra goizeko ordutegian 9:30etik 14:00etara. Proposamen hau Bizkaiko Uribe Kostako aldeko lehen edizio pilotuan parte hartu zuten 12 eta 15 urte arteko gazteentzako pentsatuta dago, alegia, Barrika, Berango, Getxo, Gorliz, Leioa, Lemoiz, Plentzia, Sopela eta Urduliz herrikoak izango dira partaideak.\nJorratuko diren gaien artean programazioa eta diseinu grafikoa aurki ditzakegu, eta sormena esparru honetan landuko da. Jokoak edo webguneak programatzen ikasiko da, eta irudiekin eta argazkiekin lan egingo da, garapenerako euskarri eta osagarri diren aldetik. Aldi berean taldeka egingo da lan, sormena sustatzeko komunikazioa euskaraz egingo den eta tresnak ingelesez egongo diren gune batean. Arestian aipatutako lehenengo zati didaktiko hau enpresei egingo diren bisitekin osatuko da, gazteek Bizkaiko errealitate teknologikoa zuzenean ezagutu dezaten.\nUdaTIKen izena nola eman\nIzena emateko epea ekainaren 17an irekiko da, eguerdiko 12:00etan eta plaza guztiak bete arte zabalik egongo da. Horretarako izena emateko orria (PDF 106KB) bidali beharko da, tutoreak sinaturik udatik@bizkaia.eu helbide elektronikora. Eskari guztiak erantzungo dira, idatziz edo telefonoz, eta inskripzioak sartzeko ordena gordeko da, bai onartuentzat, bai itxaron zerrendarentzat.\nInskripzioak banaka zein taldeka egin daitezke, kasu honetan taldeko lehen gaztearen arduradunaren sinadura eduki beharko du. Taldeek gehienez 3 kide izango dituzte. Lan saioak 15 pertsonekin egingo dira eta gehienez 30 plaza daude.\nInformazio gehiago triptikoan (PDF 709KB) eta araudian (PDF 297KB) aurki daiteke, baita izena emateko orrian (PDF 106KB) ere.


Gasteizen gizarte proiektuak garatzeko dirulaguntzak\nHelburua da Gasteizen gizartea informatu eta sentiberatzeko jarduerak, gizarte-prebentzio eta -sustapenerako jarduerak zein elkartasun edo boluntariotza ekintzak bultzatzekoak egiteak sortutako gastuak ordaintzen laguntzea.\nElkarte, fundazio eta entitateek, baldin eta honelako ekintzak egitea esanbidez jasota badaukate beren estatutuetako xedeetan: gizarte-prebentzioari eta -sustapenari loturiko ekintzak, edo zailtasun sozialeko egoeran dauden pertsonei elkartasuna adierazteko eta laguntzeko ekimen zuzenak egitea xede dutenak.\npertsona fisiko edo juridikoek osatutako taldeek -publiko nahiz pribatu-, ondasun komunitateek, edo beste edozelako ekonomi unitate edo ondare bereizik, nortasun juridiko propiorik izan gabe ere, dirulaguntza ematea dakarten proiektu edo jarduerak elkarrekin bideratzeko gai badira.\n2021. urterako: apirilaren 8tik 27ra.\nGasteizen helbidea duten pertsonak edo entitateak izatea, behar bezala justifikatutako kasu berezietan izan ezik.\nJarduera-eremua Gasteizko udalerria izatea.\nPertsona juridikoen kasuan, Eusko Jaurlaritzaren Elkarteen Erregistro Nagusian izena emanda egotea, edo dagokion erregistro publikoan.\nAzpikontratatzeko baimena eskatzea\nDirulaguntzarekin finantzatu nahi den zerbitzu edo programaren proiektua.\nEskatzailearen NANa. Ordezkaria bada, eskabidea sinatzen duenaren ordezkaritza-ahalmena egiaztatzen duen agiria eta elkartearen lege-ordezkaria den pertsona fisikoaren nortasun-agiriaren fotokopia.\nEntitatearen estatutuen kopia, baldin eta Gizarte Politiken eta Osasun Publikoaren Sailaren deialdi batean parte hartzen duen lehenengo aldia bada, edo estatutuek aldaketaren bat izan badute aurkeztu ziren azken alditik.\n38/2003 Lege Orokorra, azaroaren 17koa, Dirulaguntzei buruzkoa(Beste leiho batean irekiko da)


Eko justizia zaporeko sukaldaritza lantegiak Laudion Eko justizia zaporeko sukaldaritza lantegiak Laudion\nEko justizia zaporeko sukaldaritza lantegiak Laudion\nOstirala,20 otsaila 2015 medicusmundi Álava/Araba\nMedicus Mundi Araba, Laudioko Udalak eta Ipar-Hegoalde taldeak EKO-JUSTIZIA ZAPOREKO SUKALDARITZA LANTEGIETAN parte hartzeko gonbidapena luzatzen dizute, bidezko merkataritza eta produktu ekologikoekin burutuko direnak, kontsumo arduratsuan oinarritua dagoen gizarte jasangarri, osasungarri eta hobeago baten alde egiteko helburuarekin.\nMartxoaren 14 eta 21ean, goizeko 10:00etatik arratsaldeko 14:00etara Zubiko Etxean ospatuko da ikastaro hau, Arabako Foru Aldundiak diruz lagundutako “Hurbil zaitez Bidezko Merkataritzara, Bidezkoa baita III” proiektuaren testuinguruan. Lau orduko bi sesioko ikastaro honetan 25 pertsonek parte hartu ahal izango dute eta doako izen ematea martxoaren 12rarte egin ahal izango da 945 288031 telefonora deituz edo mezu bat curso.cocina.solidaria@gmail.com helbide elektronikora idatziz. Bertan parte hartzen duten pertsonek, Nagore Lazaro hezitzaile nutrizionista eta Alternatiba 220º Sukaldaritza Gune Alternatiboaren sustatzailea den Elena Zudaire-ren eskutik, cous cous-a denboraldiko barazkitxoekin, arroz eta onddo tortillak, babarrun eta sesamoz eginiko patea, irabiaki orlegia, txokolatez eta anakardoz eginiko trufak, euskal pastela, txokolatezko krema laranjekin, bi koloreko gailetak eta oso bestelako postreak prestatuko dituzte.\nParaleloki eta biztanleria laudioarra sentsibilizatzeko helburuarekin, martxoaren 14atik 18ra, Laudiko Kultur Etxean Bidezko Merkataritzaren inguruko erakusketa ikustatu ahal izango da.\nSesio bakoitzean, ekintza eta dinamika ezberdinen bitartez, sukaldaritza praktika bat burutuko da bertako eta hegoaldeko bidezko merkataritzako produktuak erabilita eta produktu ekologiko eta naturalei (produktu kimikorik erabili gabe lortutakoak) lehentasuna emanda. Bidezko Merkataritza eta Nekazaritza Ekologikoa ezagutzera emateko tailer honetan jaki ekonomiko, jasangarri, osasuntsu eta goxoak prestatzen ikasiko dute parte hartzaileek. Gainera, beharrezkoak diren baliabideak eskaini nahi dira parte hartzaileek elikadura autonomia eta subiranotasuna izan dezaten. Bidezko merkataritza eta produktu ekologiko eta produktu transgenikoen arteko konparaketak, elikagaien multinazionalek eta lehen sektoreko produktuak banatzeaz arduratzen diren enpresa handien arteko ezaugarriak ezagutzen lagunduko du, baita mundu elikadura sistemaren jasangarritasun eza eta elikadura krisiaren hastapenak zeintzuk diren ulertzen ere.


Wikiloc | Aulesti-Goierri (Mika)-Bedartzandi-Urregarai-Lekoiz-Orrospen-Aulesti trail\nHiking (Best Hiking trails in Spain → Basque Country → Aulesti )\n172 10 137\nTramo Aulesti - Bilbao para EuskadienBTT (Mountain biking)\nGorka Jaio All rights reserved\nViewed 796 times, downloaded 52 times\n1.- Aulestitik irten eta Lea ibilbidean zehar Amuluara. Urdinez eta zuriz dago seinalizatuta zati hau.\n2.- Amuluatik Goierri auzorantz, Mika ganetik zehar Okan Gorrixaraino. Markinatik Nabarnizera doan PR BI-26 ibilbidearen barne dago zati hau. Horiz eta zuriz markatuta.\n3.- Okan gorrixatik Lekoizera, GR-38.1 ibilbidearen Bedartzanditik igarotzen den bariantea hartuta). Gorriz eta zuriz seinalizatuta.\nBedartzandi tontorrera joateko, goiko mendilerroan moreaz eta zuriz markatuta dagoen adarra hartu behar da.\nOndoren Urregaraiko beheko zelaitik (Atxagarai aterpetxea eta bolotokia dauden lekutik), Urregarai tontorrera igo eta buelta ematen da.\n4.- Lekoizetik Urriolarantza Orrospen baserritik zehar. Lehendabizi Zeinkerako bidegurutzea hartu behar da Aulestitik Markinarako BI-3448 errepidean, eta segituan moreaz eta zuriz seinalizatuta dagoen bidea hartu Orrospeneruntz.\n5.- Orrospen-Pagodixa-Aulesti bidegurutzea egiten duen zubitik Aulestira, Madalena ermitatik zehar. Urdinez eta zuriz markatuta.\nAulesti-Markina (BI-3448) errepidea-Lea Ibilbidea bidegurutzea\nGoierri-Lea ibilbidea bidegurutzea\nBarbaiola. Amoroto-Markina-Aulesti bidegurutzea\nGoikoetxebarritik Ilunzarrera bista\nOkan gorrixa. Txepetxabixe-Aulesti-Markina bidegurutzea\nBedartzandi magaletik bistak\nTxepetxabixetik Urregaraira bidean Bedartzandi tontorrerako bidegurutzea\nUrregaraiko beheko zelaia. Aterpetxea eta bolotokia\nUrregaraiko goiko zelaia\nLekoiz gaina. Aulesti-Markina (BI-3448) errepidea-Urregarai bidegurutzea\nAulesti-Markina (BI-3448) errepidea-Zeinke Urriola bidegurutzea\nMakurre. Aulesti-Zetokiz-Urriola bidegurutzea\nHi, found this interesting trail: Aulesti-Goierri (Mika)-Bedartzandi-Urregarai-Lekoiz-Orrospen-Aulesti https://www.wikiloc.com/hiking-trails/aulesti-goierri-mika-bedartzandi-urregarai-lekoiz-orrospen-aulesti-12937503 Regards, Wikiloc | Trails of the World\nI did this trail with Gorka Jaio\nAsk Gorka Jaio to add you as a trail buddy on this trail\nFollow Gorka Jaio and discover new trails!


Lierni Mendia artistaren lanak ikusgai, P. Otañoliburutegian . diariovasco.com\nLierni Mendia artistaren lanak ikusgai, P. Otañoliburutegian\nAstelehenean, zabaldu zuten Lierni Mendia marrazkilariaren lanekin osatutako 'Marraz marra' erakusketa Plazida Otaño Aiztondoko liburutegiko erakusketa gelan. Mendiaren lanak hilaren 30era arte egongo dira bertan. Bestalde, hilaren 22an, bere teknika ezagutzeko tailer praktikoa emango du, 10:00etatik 12:00etara bitartean. Tailerra doakoa izango da, eta ezinbestekoa izango da aurrez izena ematea, udaletxean. 12 urtez azpikoek heldu batek lagunduta hartu beharko dute parte.\nBihar, Paleta, Intxaurren\nBihar, Ezker horma gomazko paleta neska nagusiak (J.San Sebastián y I.Erasun), Orio (M. Etxegia eta N.Beldarrain) aurka jokatuko dute 19:30ean hasita, Intxaur pilotalekuan. Eskuz binaka nagusiak 3. Maila, Ziotza (A. Ezeiza eta J. Arregi) Tartaloetxe 1 (I.Suarez eta I.Zabala) aurka jokatuko dute, 19:00etan, Zegaman.


Ostalaritzako 26 establezimenduk Pintxo lehiaketaren X. edizioan hartuko dute parte ekainaren 27, 28 eta 29an - Elgoibarko Udala\nOstalaritzako 26 establezimenduk Pintxo lehiaketaren X. edizioan hartuko dute parte ekainaren 27, 28 eta 29an\nHelburua udalerriko ostalaritzako sektorean euskararen erabilera bultzatzea,eta bidenabar, Elgoibarko gastronomia suspertzea da.\n2018ko lehiaketaren berrikuntzarik nagusiena epai-mahaia izango da.Hamargarren edizioa dela eta, epaimahaia munduko sukaldaritzako profesional eta adituek osatuko dute. Nabarmentzekoak dira, besteak beste:Mireia Alonso, Aitor Buendía, Josema Azpeitia, Iñigo Kortabitarte eta JosuMugerza.\nLehiaketara aurkeztu diren pintxo guztientzat salmenta prezio bera jarri da,hain zuzen ere, 1,40 eurokoa.\nPintxoak eta parte-hartzaileak (PDF)\nEpaimahikideen deskribapena (PDF)\nHamargarren urtez jarraian, Elgoibarko Udalak Pintxo Lehiaketa antolatu du, udalerriko ostalaritzako sektorean euskararen erabilera bultzatzea, eta bidenabar, Elgoibarko gastronomia suspertzearen helburuarekin.\nAurtengo lehiaketa ekainaren 27, 28 eta 29an egingo da, eta bertan, 26 establezimenduk partehartuko dute. Hala, establezimendu horiek hiru egunetan zehar (asteazkenetik ostiralera),19:00etatik 22:00etara bitartean, herritarren esku jarriko dituzte lehiaketako pintxoak. Jada ohikoaden bezala, lehiaketara aurkeztu diren pintxo guztientzat salmenta prezio bera jarri da, hain zuzenere, 1,40 eurokoa.10 urte pasa dira jada lehiaketa hau hasi zenetik eta Ane Beitia Elgoibarko alkatearen esanetan,"kalitate zein kantitateari dagokionez, urtez urte hazten ari den lehiaketa da hauxe. Elgoibarrek kalitatezko ostalaritza dauka, euren sorkuntzekin harritzeko helburuarekin egunero gogor jarduten duten profesionalez osaturikoa. Gure ustetan, lehiaketa hau aukera paregabea da jendeak proposamen horiek ezagutzeko eta dastatzeko”. Izan ere, euren sukaldaritza eskaintza erakusteazgain, “bezero berriak erakarri eta lortzeko parada ere bada”.\nIaz bezala, herritarrek pintxoak zeintzuk diren jakin ahal izateko argitaratu den esku-orrian hiztegitxiki bat txertatu da, herritarrek pintxo bakoitza osatzen duten osagaien berri izan dezaten.\n2018ko lehiaketaren berrikuntzarik nagusiena epai-mahaia izango da. Hamargarren edizioa dela eta, epaimahaia munduko sukaldaritzako profesional eta adituek osatuko dute. Nabarmentzekoak dira, besteak beste: Mireia Alonso, gastronomoa, sukaldaritza tradizionalean eta aprobetxamendu sukaldaritzanaditua; Aitor Buendía, kazetaria eta "Slow Food" nazioarteko mugimenduaren kidea eta 2017ko Kazetaritza lan onenari Euskadiko Gastronomia Saria; Josema Azpeitia, kazetari gastronomikoa, 2013ko Kazetaritza lan onenari Euskadiko Gastronomia Saria eta Basque CulinaryCenterreko irakaslea; Iñigo Kortabitarte, sukaldaria, KOBIKA jatetxeko sortzailea eta beste batzuenartean, Iron Chef by Makro de Miniature Pintxos Congress 2018ko irabazlea eta Josu Mugerza,sukaldaria eta Belaustegi Baserri Jatetxeko sortzailea.\nTxapelketaren irabazleak txapela, diploma eta 300 euroko erosketa-txartela eskuratuko ditu; eta bigarren sailkatuak, berriz, txapela, diploma eta 100 euroko erosketa txartela. Txartelak Txankakua merkatarien elkarteko saltokietan trukatu ahal izango dira. Era berean, “Herritarren saria” ere eskainiko da, txapela eta diplomaz osaturikoa eta herritarren bozketaren bidez aukeratuko dena. Azken sari hau aukeratzeko, antolatzaileek boto-txartelak emango dizkiete lehiaketan parte hartzen duten establezimendu guztiei, bezeroek, aldez aurretik dastatu duten pintxoa balora dezaten (1etik5era arteko nota). Ildo horretatik, aditzera eman behar da, Udalak, alde batetik, Belaustegi jatetxeak eskainiko duen bi lagunentzako dastatze menua eta beste alde batetik, 150 euroko saria Txankakuako bonoetan zozkatuko dituela botoa ematen duten pertsona guztien artean.


Kultura aniztasuna eskolan: Saio Teorikoak. Astekaria. 2014ko azaroaren 20a (4. SAIO TEORIKOA)\nSaio Teorikoak. Astekaria. 2014ko azaroaren 20a (4. SAIO TEORIKOA)\nGaurko saioan Ikaskuntza Gurpilen aurkezpenekin aritu gara bigarrenez. Kasu honetan zazpi taldek egin dugu aurkezpena, eta gure taldea, lehenbizikoa. Gure gaia Sociedad Multipantallas izenekoa izan da, bi testu eta eskema bat zituena. Aurreko egunetan taldekideok lana banatzen eta prestatzen egon gara, eta niri eskema laburtzea eta ondoren aurkeztea egokitu zitzaidan. Laburpen guztiak batu genituen gero, eta azkenik, Power Point-aren bidez, diapositiba batzuk prestatu.\nEsan bezala, gure arloa Sociedad Multipantallas zen, baina beste batzuk ere jorratu dira gure ostean:\nWeb 2.0. Zer da hori?\nCapitulo 2 Planeta Web 2.0\nGainera, gaurko aurkezpenetan askotariko era berriztagarriak erabili dira, pertsonalki ezagutzen ez nituen batzuk ere, adibidez ez nuen PowToon-aren berri. Beste batzuk, ordea ezagutzen nituen jada (Power Point, Prezi...). Dibertsitate guzti hau ona da klasearen garapenerako baina hala eta guztiz ere, jendea nahiko aspertuta ikus dezakegu mota honetako saioetan, sarritan hitz asko errepikatzen direlako eta aurkezpenak monotonoak egiten direlako.\nHala ere, lehenengo eguneko aurkezpenetan ez bezala, bigarren egun honetan sartutako berrikuntzekin geratzen naiz batik bat. Azkenik, esan dezadan nahiko liluratuta geratu naizela PowToon programarekin, eta etorkizunean erabiliko dudala ziur nago, oso alde positiboak ikusten dizkiodalako. Hurrengo urteetan hezkuntza esparruetan indar handia har dezakeen baliabidea dela uste dut, oso maneiagarria eta erabiltzeko eta ulertzeko erraza delako.\nEtiquetas: astekaria, Saio teorikoak


PLAN ESTRATEGIKOA archivos - Sakana Garatzen\nPlan Estrategikoari Urteroko Errepasoa\nSakanako Plan Estrategikoa 2014-2020 dokumentuan ibarraren garapen ildoak zehaztu ziren. Baina dagoen errealitateari egokitu behar da. Hortaz arduratzen da Sakanako Sozioekonomia Behatokia, 2018ko proiektuak eta beharrak identifikatu ditu. Udal eta mankomunitateetako ordezkariak, alderdiak, sindikatuak, enpresak, gizarte zerbitzuak, hezkuntza zentruek, Nafar…\nBerriak, PLAN ESTRATEGIKOA\n2018 I+D+i Dirulaguntzak\nEskuragarri dituzue 2018 I+D+i proiektuetarako dirulaguntzak Folleto Ayudas I+D+i 2018\nIndusLANd: Lur eta aktibitate industrialaren kudeaketa berri baterako inguru kolaboratzailea\nSakanako Garapen Agentziako Aintzane Iriberrik, Sakana bailaran lur industrialaren kudeaketa eredu berri bat nola lantzen ari garen aurkezten du.\nSakanako Behatoki Soziekonomikoa 2017\nPasa den martxoaren 23an, Sakanako Mankomunitateak Lakuntzan duen egoitzan, 2017ko Sakanako Behatoki Sozioekonomikoaren urteko bilera ospatu zen. Sakanako Plan Estrategikoan onartutako gobernantza ereduaren baitan, Sakanako Behatoki Sozioekonomikoa Plano Instituzionalean kokatzen den hausnarketa eta ebaluaketa esparrua da. Bertan sakanako hainbat eragilek…\nFormazio Duala Alsasuko Formazio Profesional Zentroan ezartzeko Beharrak eta Aukerak aztertzeko bilera.\nBerriak, Formakuntza, Industria\nTurismo Garapen Jasangarriaren Esperientzen I. Jardunaldia\nDatorren astelehenean, azaroak 28, Turismo Garapen Jasangarriaren esperientzien I. Jardunaldia izango dugu Sakanan. Beste zonalde zein herrialdeetan izandako turismo jasangarriaren inguruko garapen ereduak ezagutzea guztiontzat aberasgarria izan daitekeela kontutan izanda, lau turismo garapen eredu desberdin ekarriko ditugu Sakanara beraien esperientzia…\nBestelakoak, Formakuntza, Turismoa\nLarunbatean bertako produktuekin egindako pintxopotea egingo da Etxarri, Altsasu eta Irurtzunen. Animatu pintxo goxo hauek dastatzera! 3 saski ederren zozketan parte hartzeko aukera izango duzue!\nBerriak, Ekitaldiak, Laborantza-Elikadura\nHaur Marrazketa Lehiaketa\nKontsumo arduratsua, tokikoa eta jasangarriaren aldeko haurren marrazketa lehiaketa abian da!! Animatu parte hartzera!!! Lehiaketaren oinarriak jarraian azaltzen dira. Haur Marrazketa Lehiaketa (Oinarriak)\nIndustria Kooperazio Esperientziak Sakanan (bideoak)\nSakanako Garapen Agentziak “Industria Kooperazio Esperientziak Sakanan” jardunaldia antolatu zuen irailaren 28an, Altsasuko Iortia kultur antzokian. Jardunaldi honetan zehar, kooperazioaren bitartez enpresen kokapena merkatuan hobetzeko intentzioarekin, helburu komun bereko kolaborazio proiektu estrategiko ezberdinak ezagutzeko aukera izan genuen. Aurkezpena (Aintzane Iriberri) SODENA…\nBestelakoak, Ekitaldiak, Formakuntza, Industria


Argaltzeko zentroak: 110 aztertu ditugu Espainiako Estatuko 18 hiritan: Zentroen erdiek 'produktu izarretan' oinarritutako dieta-tratamenduak gomendatzen dituzte [4tik 1. orria] | Aldizkaria | EROSKI CONSUMER\nArgaltzeko zentroak: 110 aztertu ditugu Espainiako Estatuko 18 hiritan: Zentroen erdiek 'produktu izarretan' oinarritutako dieta-tratamenduak gomendatzen dituzte\nUda hurbiltzearekin batera, bainujantziaren bila hasten dira asko eta asko. Soinean jantzi, eta aurreko urtean baino estuxeago sumatzen duenik ere bada, eta ez da izaten urak hartu duelako, jakina. Okerreko elikadurak eta bizimodu sedentarioak bere arrastoa uzten dute gorputzean. Hain zuzen, 18 urtetik gorako espainiarren % 37k pisu gehiegia daukate, eta % 17 gizenak daude (INEk emandako azken datuak dira). Kiloak ohartu gabe itsasten dira, baina ederki kostatzen da gainetik kentzea; hortxe hasten da argaltzeko zentro askoren negozioa, mirarizko irtenbideak eskainiz ahaleginik egin gabe argaltzeko. Askotan, ordea, arriskuan jartzen dute bezeroaren osasuna... eta sakela.\nZentro horiek tratamendu osasungarriak eta eraginkorrak eskaintzen dituzten egiaztatzeko, bertako langileak behar bezala prestatuak dauden jakiteko, eta osasun-berme onak ematen dituzte ikusteko, EROSKI CONSUMERek 110 zentro bisitatu ditu maiatzean, Espainiako Estatuko 18 hiritan. Aldizkariaren teknikariak bezero gisa aurkeztu dira zentro horietan, eta argaltzeko nahia adiezari dute; aitzakia horrekin, 10 zentro aztertu dituzte Bartzelonan eta Madrilen; 7 Bilbon, Valentzian, Malagan, Sevillan eta Zaragozan; eta 5 A Coruñan, Alacanten, Donostian, Gasteizen, Granadan, Iruñean, Kordoban, Murtzian, Oviedon, Santanderren eta Valladoliden. Azterketan parte hartu duten 18 teknikarietatik, 1. mailako pisu gehiegia eduki dute zortzik, 2. mailakoa lauk, beste lauk gizentasun arina, eta azken biek neurriko gizentasuna (2. mailakoa).\nErdiek baino gehiagok ez dute gainditu azterketa\nZentroen azterketa egiteko, dietetika eta nutrizio arloko adituek landutako jarraibide batzuk erabili dituzte teknikariek. Irizpide horiei esker, teknikariek jakin ahal izan dute zer zentrok eskaintzen duten modu eraginkor eta errealistan argaltzeko tratamendua, eta, batez ere, modu osasungarrian. Honako alderdi hauei erreparatu diete teknikariek: pisu gehiegiaren arazoa identifikatzeko urratsak egokiak izan diren; tratamenduaren azalpena nolakoa izan den (produktu izarretan oinarritua izan den edo programa pertsonalizatua izan den, dieta eta ariketa fisikoa uztartzen dituena); zer-nolako eraginkortasuna eduki duen; eta zentroko langileek nolako profesionaltasuna eta arreta erakutsi duten. 110 zentro horiek bisitatu ondoren, guztiek gauza bera agintzen dutela esan liteke: bezeroak pisua galduko duela (batzuetan, erritmo ez batere osasungarrian). Bisitatu ditugun zentroen erdiek baino zertxobait gehiagok (% 55ek) ez dute gainditu azterketa. Duela lau urte ere antzeko ikerketa bat egin genuen, eta orduko hartan, % 64 geratu ziren gainditu gabe. Gainerako zentroen artetik, emaitza 'onargarria' baino ez dute atera % 34k, eta 'ona' lortu dute, berriz, % 11k. Emaitza aski apalak dira, eta zer pentsatua ematen du, azterketa gainditu ez dutenen % 38k emaitza 'txarra' edo 'oso txarra' eskuratu izanak. Duela lau urtetik, dena den, hobera egin du egoerak, orduan % 84k atera baitzituzten emaitza txar horiek.\nEmaitzak atalka aztertuta ere, ildo beretik doaz ondorioak: profesionaltasunean eta bezeroari eskaintzen dioten arretan soilik lortu dituzte emaitza txukun samarrak ('ona' bietan ere). Aldiz, emaitza kaskarrak atera dituzte bai pisu gehiegiaren arazoa identifikatzeari dagokion atalean ('onargarria' baino ez, 2007an bezala), bai tratamendua azaltzeari eta zehazteari dagokion atalean ere (emaitza 'txarra' aurten, eta 'oso txarra' 2007an). Hona hemen adibide batzuk: zentroen % 80k ez dute egoki identifikatu pisu gehiegiaren arazoa, eta ia erdiek, produktu izarretan soilik oinarritzen dute argaltzeko tratamendua.\nHiriz hiriko emaitzei erreparatuta, honako hiri hauek lortu dituzte emaitzarik onenak: A Coruña, Granada, Kordoba, Malaga, Oviedo, Santander eta Zaragoza, nahiz eta guztiek ere maila 'onargarria' baino ez duten eman. Bartzelona, Bilbo, Donostia, Iruñea, Madril, Sevilla, Valentzia eta Valladolid, berriz, azterketa gainditu ezinik geratu dira ('hala-holako' emaitza atera dute), eta Alacant, Murtzia eta Gasteiz are okerrago ibili dira: emaitza 'txarra' eskuratu dute. Emaitza orokorra aski apala izan da ('hala-holakoa), baina, halere, orain lau urteko baino hobea, orduan 'txarra' izan baitzen. Dena den, bada zer hobetua.\nHurrengo orrira joan: Beharrezkoa da pisua galtzea? >>\nPDF: Egin klik hemen honako ekintza hau burutzeko: Informazio hau PDF bertsioan jaitsi (952 Kb)\n[1. orria] Zentroen erdiek 'produktu izarretan' oinarritutako dieta-tratamenduak gomendatzen dituzte\n[2. orria] Beharrezkoa da pisua galtzea?\n[3. orria] 'Produktu izarrak': tratamenduetan nagusi\n[4. orria] Argaltzearen prezioa eta konparaketako taula


Sondikako kulturaren pilare baten agurra - Deia\nPasa den eguaztenean, urtarrilak 22, Txomin Ibarra zendu zen bere herri eta ezagunei eskeinitako lan bizitza baten ostean\noier pérezen erreportajea 03.02.2020 | 06:20\n1.000 objektu mota inguru zituen Txomin Ibarrak bere objektu bilduman. Oier Perez\n1.000 objektu mota inguru zituen Txomin Ibarrak bere objektu bilduman.\nURTEAN zehar, herri bizkaitarrek hainbat jaialdi, ospakizun eta edonolako ekitaldiak antolatzen dituzte eta, hauetan guztietan, faktore komun bat egoten da beti; herrietako jendea. Denengatik jakina da herri baten handitasuna ez dutela paisaia, monumentu edo zerbitzuek egiten, bertoko jendeak baizik. Kasu honetan, Sondikako gizarteak begizta beltza jantzita dauka pasaden eguaztenetik, izan ere, urtarrilaren 22an Txomin Ibarra La Ola auzoko biztanlea zendu egin zen. Bere bizitzako 79 urteak Loiuko Larrondo auzoan hasi ziren, Goikiri baserrian zehazki, eta behin ezkonduta Sondikara mugitu zen. Geroztik, bere bizitzak helburu bakarra izan zuen, bere lagun eta jende maitearen bizitza hobetzeko laguntzea bere eskuan zeuden baliabide guztien bitartez. "Nire aitak arazo handi bat zuen; ez zekien ezetz esaten. Jendeak laguntza eskatzen zioenean bera beti hasten zen buruari bueltak ematen erremedio edo konponbideren bat aurkitu arte", aitortu zuen Eleder Ibarrak, Txominen semeak. Ofizioz suhiltzailea izan zen Ibarra eta, hainbat sute amatatzeaz gain, estatu mailako suhiltzaileen arteko hainbat txirrindularitza txapelketa irabazi zituen, izan ere, bizikletaren munduaren inguruko zaletasun handia izan zuen. Gainera, Carpas Ibarra enpresa ezaguna sortu zuen eta, gaur egun, bere seme-alabek bertan egiten dute lan.\nLan mundua alde batera utzita, Txomin Ibarrak oso garrantzi handia izan zuen Sondikako eta Euskal Herriko kulturan. Herri kirolen munduan berebiziko pisua irabazi zuen. Bera izan zen zaldi-probak antolatzen lehena eta, geroztik, bidai ugari egin zituen herri kirolak sustatzen; Estatu Batuetako euskal diasporara, Australiara eta mundutik eta estatutik sakabanatutako beste hainbat tokitara ere. Honen ondorioz, hainbat izan ziren bidean zehar egin zituen lagunak eta, bere seme-alabek aitortu zutenez, bere lagunek berebiziko garrantzia zeukaten Txominen bizitzan: "Bere lagunen laguna zen aita. Fidela eta beti eurek etxean jasotzeko besoak zabalik. Etxeko txokotik milaka pertsona igaro dira eta honek oso zoriontsu egiten zuen bera". Oso nabarmena da Txomin Ibarrak bere La Olako baserrian utzi duen kultura ondarea. Bertan daudenak baino objektu kantitate urriagoak dituzten museoak daudela esatea ez da inongo gehiegikeria. 1.000 objektu inguru daude bertoko hormatan eskegita, aizkorak batez ere. Hala ere, bestelako objektu historiko ugari daude bertan; txalupak, sutegia, elizako tresnak, aintzinako ileapaintze tresnak eta abar luze bat.\nFamiliaren eskerrak Etxeko aitak azken agurra eman zuen unetik, jende ugari izan da Ibarra familiarengana hurbildu dena. Sondikako, Bizkaiako zein Euskal Herri mailako pertsona askok nahi izan zuen Txomin Ibarrak egindako lanaren ondoriozko eskerrak ematea bere seme-alaba eta emazteari. "Hileta eguna jendez gainezka egon zen eta horrek oso argi adierazten du jendeak nola maitatzen zuen gure aita. Bera beti egon zen edonor eta edonola laguntzeko prest inongo interesik gabe", adierazi zuen Iratxe Ibarrak, Txominen alabak. Bestalde, familia orokorrean oso eskertuta azaldu zen aitak jasotako arreta medikoarekin: "Sondikako anbulategian, Gurutzetako ospitaleko ematologia zerbitzuan, etxerako zerbitzuan... Bihotz-bihotzez eskertzen dugu gure aitak jaso izan duen atentzioa. Arlo pertsonal eta profesionalean oso baloratuak sentitu gara". Gainera, Sondikako Batzokiarekiko eskerrak ere adierazi zituzten Ibarraren seme-alabek, izan ere, aitak azken agurra eman zuenean, honek ikurriña haga erdira jarri zuen. Guztia kontuan izanda, argi dago Txomin Ibarraren inguruak oso harro ahozkatu dezakeela bere izena. Sondikako eta Euskal Herriko kulturan oso oinatz nabarmena utzi zuen sondikoztar honek eta, ondorioz, "agur eta ohore", esaldia aipatzea ezinbestekoa da. Goian Bego Txomin.


Euskadin hamar pertsonatik zazpik Eusko Jaurlaritzaren webgunea ezagutzen dutela diote\negilea: Pegip2020, Urtarila 25, 2019\nEusko Jaurlaritzako Prospekzio Soziologikoen Kabineteak urtarrilean argitaratu duen komunikabideei buruzko azken txostenaren arabera, Euskadin bizi diren pertsonen % 73k www.euskadi.eus ataria ezagutzen omen du.\nHorrek % 28ko igoera dakarkio 2014an izandako datuari, izan ere, orduko ezagutza maila % 57koa zen. Ataria ezagutzen duten pertsonen artean, ia erdiek web zerbitzu hau erabili dute inoiz, eta % 10ek askotan erabili duela esan du.\nIrekia atariak ere gora egin du ezagutza mailari dagokionez, % 17tik % 30 ingurura igaro delarik, eta horren kariaz, Eusko Jaurlaritzaren jarduerari buruzko informazio webgune nagusiek goranzko joera dutela ondoriozta daiteke.\nAzterketa hau 2018ko azaroaren amaieran egindako inkesta batean oinarritu da, hiru lurraldeetako 900 pertsona adin nagusik osatutako laginketatik abiatuta, horien % 50 emakumeak eta % 50 gizonak zirelarik.\nAtari hauen ezagutza eta erabilpena sustatzen jarraitzea da helburua. Horretarako, hobekuntzak inplementatzen dira etengabe informazio erabilgarria erakustean, eta erakundeei zein herritarrei zuzendutako web bidezko zerbitzuak gehitzen dira, euskadi.eus euskal gizartearentzako nahitaezko tresna bilakatuz.\nTxosten osoa Prospekzio Soziologikoen Kabinetearen webguneko ESTEKA HONETAN eskura daiteke.


Pandemiaren aurrean, digitalizazioaren erronka: indartuta ateratzea krisi honetatik - Euskaltel Blog\nJoan Euskaltel Enpresara\nDeitu DOAN 900 840 590\nPandemiaren aurrean, digitalizazioaren erronka: indartuta ateratzea krisi honetatik\nDuela urte batzuk hasi zen hedatzen eraldaketa digital terminoa. Kontzeptu ezagun horrek, zeinak adierazten baitu nola laguntzen digun bilakaera teknologikoak gure enpresetan hobetzen, aparteko garrantzia hartu du egun hauetan.\nKoronabirusak eragindako osasun-alarmak solidarioak eta arduratsuak izatea eskatzen digu; gure osasuna eta gure ingurukoena arriskuan ez jartzea, eta aurrez aurre ahalik eta gutxien jardutea. Horregatik, enpresa gehienek eraldatzea erabaki dute, txipa aldatzea, eta telelana orokortu dute.\nEgoera horrek erronka baten aurrean jartzen gaitu: gure lan-prozesuen digitalizazioa probatzea, hau da, edozein lekutatik eta edozein unetan modu arin eta errazean lan egin ahal izatea. A priori, erronka zaila da, baina ez ezinezkoa.\nTeknologia izango da erronka horri aurre egiteko gure aliatu nagusia oraingo honetan ere, baina ez dugu lortuko gutako bakoitzaren erantzukizunik gabe. Euskaltel, gainerako telekomunikazio-operadoreekin batera, lanean ari da enpresei eta telelana egiten ari diren edo egin nahi duten langile guztiei zerbitzua bermatzeko, beren lantokian baleude bezala lan egin ahal izan dezaten.\nEgoera berri honetan, Euskaltelek zure eskura jartzen dituen zerbitzu eta soluzio batzuk gogorarazten dizkizu, zure enpresarekin, zure ekipoekin eta zure bezeroekin komunikatzen jarraitzeko, zure enpresatik nahiz etxetik.\nSuebaki birtuala. Zer aukera ematen dizkizu?\nMutur batetik besterainoko zure komunikazioak eta segurtasuna kudeatzen ditu, eta zure bezeroei aukera ematen die aplikazio guztietara segurtasunez sartzeko, eta plataformak kontrolatuta eta beti eguneratuta eta eskuragarri edukitzeko.\nZure langileak beste sare batzuetara konektatzeko aukera ematen du. Beharrezkoa da sare pribatuko zerbitzari jakin batzuei sarbidea erraztu nahi badiezu —adibidez, enpresa hornitzaileei edo mantentze-lanetako enpresei— edo zure langileek telelana egin behar badute.\nZirkulazioa garbi eta seguru mantenduko duzu, eta zure azpiegituretarako segurtasun-soluzio orokor bat izango duzu, bai datacenter zerbitzuetarako eta bai urruneko kokapenetarako, sare korporatiboko atzitzeen bidez edo VPN-sarbideak dituzten urruneko kokapenen bidez. Hala, seguru nabigatuko duzu, eta sare osoa kontrolatu ahal izango duzu.\nURL maltzurretarako sarbideak iragazten ditu, eta aplikazioen kontrola modu zentralizatuan egiten du, erabiltzaile guztiak bulegotik sartuko balira bezala.\nBirusen eta spamen aurkakoa eguneratuta mantentzen du, birus informatikoak eta beste programa maltzur batzuk detektatu eta ezabatzeko, eta, hala, nabigazio eta posta-zerbitzu garbi eta segurua izateko aukera ematen du.\nMicrosoft Teams. Zer aukera ematen dizkizu?\nTxat eta deien bidez komunika zaitezke zure langileekin, bai elkarrizketa pribatuetan, bai talde txikietan eta bai lantaldeetan.\nFitxategiak, aplikazioak edo zure mahaigaina parteka ditzakezu Skyperekin duen integrazio naturalari esker, eta une garrantzitsuak geroago berrikusi, grabatutako edukiaren transkripzioekin.\nTalde-laneko eremu batean kudea ditzakezu elkarrizketa, fitxategi eta tresna guztiak.\nTeams aplikazioan bertan sortu, editatu eta partekatu ditzakezu dokumentuak.\nDatuen VPNak bermatzen du zure langileak Internet bidez eskuratu ezin diren aplikazio kritikoetara konektatzea, IP-sare korporatiboan integratuta baleude bezala, banda zabala edo mugikor baten bidezko konexioa erabiliz.\nTresna eta gomendio hauek, eta beste askok, erakusten dute zer garrantzitsua den teknologia horrelako krisietan. Horrelako uneetan erakusten dute enpresek beren langileekin, bezeroekin eta oro har gizartearekin duten konpromisoa.\nOrain, digitalizazioaren erronketako bat da laguntzea enpresei eta norbanakoei lasaitasunez eta profesionaltasunez aurreiten eg etorkizunari, eta laguntzea, halaber, azken helburua lortzen, hots, osasunaren mugak gainditzen dituen eta gizartearen eremu guztiei eragiten dien krisi honetatik lehenbailehen eta indartuta ateratzen.\nJarri harremanetan gure aholkulariarekin\nEuskaltelen bezeroa naiz\nEz naiz Euskaltelen bezeroa\n3 eta 9 langile artean 10 eta 100 langile artean 100 langile baino gehiago\nHarremanetarako telefono-zenbakia *\nZertan aholkatuko dizugu?\nGai hauei buruzko informazioa jaso nahi nuke:\n“Bidali” botoia sakatzean, adierazten duzu ezagutzen\neta ulertzen duzula Euskaltelen pribatutasun-politika.\nEman zure helbide elektronikoa, eta edukirik onenen laburpena bidaliko dizugu.\nBaduzu enpresa bat Euskal Autonomia Erkidegoan, banda zabal ultralasterako sarbiderik gabe, eta konektatu nahi duzu? Dirulaguntzak\nIrekita dago Ekonomiaren Garapen, Jasangarritasun eta Ingurumen Sailak SPRI bidez eskaintzen dituen dirulaguntzen programaren deialdia Dirulaguntzak\nIrekita dago Ekonomiaren Garapen, Iraunkortasun eta Ingurumen Sailak SPRI bidez eskaintzen dituen dirulaguntzen programaren deialdia Dirulaguntzak\nWebgune onenak urtea zerbait berria ikasten hasteko Enpresak\nTeknologia mugikorraren aroak: 1G, 2G, 3G, 4G… Enpresak\n#FLL Euskadi: aprender divirtiéndose Enpresak\nDatuen babesa, Big Data soluzioak garatzen edo erabiltzen dituzten enpresetan Enpresak\nRoberto Romero: “Metabertsoa da telekomunikazio-sare globalen hurrengo iraultza handia” Enpresak\nEuskaltelek sendotu egin du energiaren kudeaketa: ziurtagiria lortu du, eta 0 emisioko enpresa bihurtu da Enpresak\nBadator Bilbora Zientzia Azoka, zientziaren festa Enpresak\nBusiness and breakfast: gauzen Interneteko (IoT) soluzioak Ekitaldiak, Enpresak\nEraldaketa digitala: euskal enpresen indargunea eta aukera Enpresak\n5g empresas aplicaciones 5g aukerak Automatizazioa bai analytics big data empresa características 5g Ciberseguridad ciberseguridad trabajo data driven DataRobot digitalización digitalizazioa Entornos y soluciones Cloud Eraldaketa digitala erronkak Herramientas teletrabajo inteligencia aplicada INTELIGENCIA ARTIFICIAL inteligencia artificial aplicaciones inteligencia artificial big data inteligencia artificial empresas jornadas tecnológicas protección pymes pymes euskadi redes 5g Responsabilidad Social Corporativa responsabilidad social Euskadi sectores aplicaciones 5g servicio inteligencia artificial euskaltel servicios de inteligencia artificial soluciones 5g soluciones cloud soluciones conectividad 5g soluciones de inteligencia artificial Soluciones tecnológicas tecnología 5g tipos de inteligencia artificial transformacion digital empresa transformacion digital pymes Transformación Digital transformación digital empresa ventajas 5g Zibersegurtasuna ‘Kit digital’\nDatuen babesa, Big Data soluzioak garatzen edo erabiltzen dituzten enpresetan\nRoberto Romero: “Metabertsoa da telekomunikazio-sare globalen hurrengo iraultza handia”\nEuskaltelek sendotu egin du energiaren kudeaketa: ziurtagiria lortu du, eta 0 emisioko enpresa bihurtu da\nSantiago Niño-Becerra: “Teknologia oso garrantzitsua izango da etorkizun hurbilean”\nEzagutu publizitate digitalaren joera nagusiak\nEuskaltelek bat egin du efektu digitalarekin, ‘Gaur erabakiko duzu zer etorkizun nahi duzun’ Jardunaldi Teknologikoen bidez\nInbound marketinaren gakoak\nZure negozioa babesteko jardunbide egokiak\nEuskaltelek jakinarazten dizu ematen dizkiguzun datu pertsonalak informazio-buletinean izena emateko egin diguzun eskaera kudeatzeko eta bezero zaren enpresetako jakinarazpen komertzialak bidaltzeko erabiliko ditugula. Datu horiek erabiltzeari uko egiteko edo datuetara irispidea izateko eskubidea duzu, besteak beste. Pribatutasun-atalean kontsultatu dezakezu pribatutasun-politikari buruzko informazio guztia Pribatutasun Politika ren informazio gehigarrian azaltzen den bezala.


Irekia Eusko Jaurlaritza - Gobierno Vasco :: Eusko Jaurlaritzak Donostian Bus Elektriko Adimenduna ezartzeko 16.705.000 euroko gastua onartu du (Gobernu Bilera 31-03-2020)\nEusko Jaurlaritzak Donostian Bus Elektriko…\n<img src="https://www.irekia.euskadi.eus/uploads/cover_photos/61184/original/fotoconsejo.jpg" style="max-width:100%" alt="" />\nUdalarekin egindako lankidetza-hitzarmenaren barne hartzen dira proiektua idaztea eta, ondoren, abian jartzea.\nBEA sistema Dbus konpainiak ematen duen GROS – AMARA 17. Linean ezarriko da\nGuztizko gutxi gorabeherako aurrekontua 25.700.000 eurokoa da (16.705.000 euro Ekonomiaren Garapen eta Azpiegitura Sailaren kontura eta 8.995.000 euro Udalak jarriko ditu)\nGobernu Kontseiluak, gaur, Donostiako Udalarekin lankidetza-hitzarmena onartu du Bus Elektriko Adimendunaren proiektua idazteko eta, ondoren, Gros-Amara 17. Linean ezartzeko. Horretarako, 16.705.000 euroko gastua egitea onartu du.\nAdostutako konpromisoaren arabera, Euskal Autonomia Erkidegoko Administrazioko Ekonomiaren Garapen eta Azpiegitura Sailak eta Donostiako Udalak elkarlanean jarduteko konpromisoa hartu dute, Donostiako 17. Linean BEI-BEA (Bus Eléctrico Inteligente – Bus Elektriko Adimenduna) sistema berariaz ezartzeko beharrezko finantziazio bateratua eta euren eskuduntzako jarduerak gauzatzeko helburuarekin.\nGros-Amara-Miramon 17. Lineak Gros, hirigunea, Amara auzoa, Ospitaleak eta Miramongo parke teknologikoa lotzen ditu. Linea horren ezaugarri nagusietako bat beste garraiobideekin duen intermodalitatea da, adibidez, autobusen geltokiarekin, etorkizunean egingo den Abiadura Handiko Trenaren eta Renferen geltokiarekin, Topoaren igarotzearekin, eta Amara eta Anoeta inguruko Euskotrenen geltokiekin. Hain zuzen ere, 17. linea da hazteko aukera handienetakoa duen Dbus-eko linea. Ibilbideak, guztira, 14.892 metro ditu.\nProiektuan aurreikusitako jarduketak\nHitzarmenean aurreikusitako BEA sisteman ondorengo jarduketa hauek barne hartzen dira:\n18 metroko 7 autobus % 100 elektrikoak.\nAginte-postutik erabateko monitorizazioa.\nGeralekuan informazio-sistema interaktiboak.\nKomunikazio integratuko sarea.\nGeralekuan txartelak saltzea eta baliogabetzea.\nEuskal Autonomia Erkidegoan ezarrita dauden garraio-txartel guztiekin (BAT, BARIK, MUGI) bateragarriak diren ordaintzeko bitartekoak.\nEraikuntza-proiektuak idazteko eta Dbus-en 17. Linea BEA sistemadun linea bihurtzeko gutxi gorabeherako aurrekontua 25.700.000,00 euro —BEZ barne— da.\nGaur Eusko Jaurlaritzak onartutako hitzarmenean, Donostiako Udalarekin elkarlanean osatu diren 2020., 2021., 2022. eta 2023. ekitaldietarako aurrekontuko kontsignatzea eta zenbatekoak zehaztu dira. (Ikusi taula). Halaber, 17. Linean bus elektriko adimenduneko sistema ezartzeko eraikuntza-proiektua osatzeko prozesuan laguntza teknikoa Red Ferroviaria Vasca - Euskal Trenbide Sarea (ETS) Erakunde Publikoaren bitartez eman ahal izango dela zehazten da.\nJarduketa hori Garapen Jasangarriaren Gida Plana: Euskadi 2030 izeneko planaren barne jasota dago. Plan horren helburua da garraio-eredu iraunkorra eta integratua sortzea, Euskadiren gizarte-kohesioko eta garapen sozioekonomikoko tresna gisa.\nBestalde, 2018ko otsailaren 13an, Eusko Jaurlaritzak eta Donostiako Udalak lankidetzarako protokolo orokor bat sinatu zuten, “Smart Mobility” mugikortasun eraginkorrari eta integratuari lotutako hainbat jarduketa Donostiarako gauzatzeko. Bi administrazioen helburua da, trafikoaren eta garraioaren arloetan, ingurumen-sentsibilitate eta berrikuntza teknologiko handiko hainbat jarduketatan elkarrekin aritzea. Eta jarduketa horien artean aurkitzen da BEA – Bus Elektriko Adimendunaren Sistema.\n32,8 milioi euro Hezkuntza Sailaren menpeko ikastetxe publikoen garbiketa zerbitzuak kontratatzeko (Gobernu Bilera 2020-12-22)


Euskadiko eta Txileko erakundeek Txileko ingurumen-erronkei buruzko jardunaldietan parte hartuko dute hilabete honetan - SPRI\nEuskadiko eta Txileko erakundeek Txileko ingurumen-erronkei buruzko jardunaldietan parte hartuko dute hilabete honetan\nTopaketak telematikoki egingo dira azaroaren 24tik 28ra, eta helburutzat dute elkarrekin konektatzea nazioarteko enpresa, erakunde eta instituzioak, elkarlanean ari daitezen ingurumen arloan\nEuskadiko eta Txileko ingurumen arloko enpresa eta erakundeek jardunaldi eta topaketa telematikoetan parte hartuko dute hil honen amaieran, eta hizpide hartuko dituzte Txilek arlo horretan dauzkan erronkak. Nazioartekotzeko Euskal Agentziak eta Aclima ingurumen klusterrak antolatu dituzte topaketa horiek. Izena emateko epea zabalik dago SPRI Taldearen plataforman.\nHala, Nazioartekotzeko Euskal Agentziak Txileko ingurumen arloko erronkei buruzko topaketa telematikoetan parte hartuko du azaroaren 24tik 28ra. “II. Aclima Global Topaketa, Ingurumen arloko Erronkak Txilen” izenburupean, helburua da elkarrekin konektatzea nazioarteko enpresa, erakunde eta instituzioak, elkarlanean aritu daitezen ingurumen arloan, gizarte jasangarriagoak sortzeko, ezagutza transferituz eta ekimen publiko-pribatuetan kolaboratuz.\nSaio telematikoak azaroaren 24an eta 25ean egingo dira, eta Txileko instituzio, enpresa nahiz erakundeetako ordezkariek Txileko erronkak eta desafioak aurkeztuko dituzte. Orobat parte hartuko dute ingurumen arloko euskal erakunde garrantzitsuetako ordezkariek.\nSaioetan aztergai izango dira ekonomia zirkularra, klima aldaketa nahiz ingurumenaren kalitatea bezalako gaiak, eta baita ere aurkeztuko dira nazioarteko proiektuetan lankidetzan jarduteko eta finantzaketa lortzeko dauden laguntzak.\nAinhoa Ondarzabalek, Nazioartekotzeko Euskal Agentziako zuzendariak, lehen jardunaldian parte hartuko du eta azalduko du zein garrantzitsua den atzerrira irtetea Euskadiko ingurumen sektorearentzat. Biharamunean, agentzia publikoko enpresa zerbitzuetako arduradun Maite Subinasek mintzagai izango ditu ingurumen sektoreko euskal enpresei nazioartekotzen laguntzeko eskaintzen dituzten programa eta zerbitzuak.\nBestalde, Aclima-Basque Environment Cluster-aren aldetik, Xabier Caño presidenteak eta Olga Martín zuzendari nagusiak parte hartuko dute.\nTxileko aditu eta zuzendaritza-karguek hizpide hartuko dituzte hondakinen balorizazioa, trantsizio hidrikoa eta, besteak beste, ekonomia zirkularreko lankidetza.\nAzaroaren 24tik 28ra, enpresa parte-hartzaileek aukera izango dute B2B bilerak egiteko, bai hizlariekin eta baita ere beste parte-hartzaile batzuekin, eta bilera interesgarriz betetako agenda bat osatu ahal izango dute, horrela esperientziak trukatzeko eta balizko lankidetzak sortzeko sektoreko beste enpresa batzuekin.


Portada EU – Hortzmuga Teatroa\nDestacado: Portada EU\nSENTA. Noraezean (Holandar alderraia inspirazio-iturri hartuta) elkarlanak Euskal Herriko bi konpainia ezagunenetariko batzen ditu, HORTZMUGA TEATROA & DEABRU BELTZAK, kaleko antzerki-ikuskizun ibiltaria eta musikala sortzeko. Ekoizpen berritzaile eta zirraragarri honek kontzientziak astindu eta kaleak esnatuko ditu. SENTA, mamu ontziaren buru eta gidari, iparra galduta dabil. Ez daki non dagoen ezta norantz nabigatzen duen ere; amorru …\nSENTA. Noraezean Read More »\nMaleta bat, mila pezeta eta “zu jada ez zara nire semea” nahikoa izan ziren bi pertsonen arteko bizitza-harremana eteteko. Bien arteko haustura eta, harrezkeroztik, haien bizitzan iltzatuta geratu den konpondu gabeko gaia.\nMemoria Eraikiz – Flores en el Asfalto. Proposamen hau antzerki sozial bezala aurkezten du konpainiak; gizartea kontzientziatzeko eta sentsibilizatzeko tresna independente gisa, alegia.\nBeste edonoren zapatak janztea edo bere azalean bizitzea zera da, beste norbaiten bizipenak zeure bilakatzea, harekin enpatizatzea, haren izatea hobeto ulertzea. Izan ere, ikuskizun honek rol trukaketan jolastea du helburu; azken finean, kointzidentzia eta errealitate hutsa ez baitaude oso urrun.\nJaurti itzazue dardoak, bederen! Gatazkak eta krisi humanitarioak, zoritxarrez, bere hortan diraute eta.\nFEMMES kale-ikuskizun ibiltaria da, testurik gabea, eta kalean zein espazio publikoetan esku hartzeko pentsatua dago, publikoaren parte-hartze aktiboa bilatuz. Hala, ikusleak pertsonaia nagusi, bigarren mailako edo figurante gisa kokatuko ditu herri, auzo, plaza edo hiri bakoitzean sortuko diren istorio ezberdinetan.\nFEMMES fikziozko ikuskizuna da; kointzidentziarekin izan dezakeen antzekotasun oro errealitatea da\nJULE familia osoarentzat zuzendutako kale-ikuskizuna da. Lan honetan umorea, fantasia, irudimena eta publikoarengana hurreratzeko geure modu berezia nabarmen ageri dira.


by Hasier Agirre Aranburu - Wednesday, 8 June 2016, 10:29 AM\nAzterketak eta esamolde jakin bat\nAzterketak zuzentzen aritzen garenean, nork ez du topo egiten beheko esamolde jakin hauekin? (B2ko azterketetan, behintzat, oso maiz):\na) Akatsak baditu, baina ez dute ulermena oztopatzen\nb) Akatsak baditu, baina ez dute mezua oztopatzen.\nc) Akatsak baditu, baina ez dute ulergarritasuna oztopatzen.\nd) Akatsak baditu, baina ez dute esanahia oztopatzen.\nKontua da esamolde horiekin adierazi nahi dena, funtsean, zera dela: akatsek ez diotela testuaren (esaldiaren/pasartearen) koherentziari eragiten . Baina nola adierazi hori aurreko adibideetan baino egokiago, zehatzago eta errazago? Nire ustez, azterketariak aditzera eman nahi duen horren kontrako mezua helarazten digunean gertatzen da inkoherentzia; “ mezua oztopatu” ez zait zuzena iruditzen, zeren eta mezu bat beti dago testuan, izan zuzena, izan okerra. “Ulermena oztopatze” hori, berriz, esan beharrik ere ez dago okerra dela. “Esanahia” ere, significado-ren adieran, beti dago testu batean. “Ulergarritasuna oztopatu” zuzena litzateke, baina pedante samarra ere bai, agian.\nNik neronek honelaxe idazten ditut halakoak irizpen arrazoituetan, inori balio baldin badio:\ne) Akatsak baditu, baina ez dira traba/oztopo adierazi/esan nahi duena ulertzeko.\nby marga ibáñez - Wednesday, 3 March 2021, 8:56 AM\nZiur zaudete asko direla ulermena oztopatzen duten akatsak? Konpletibozkoa behin ta berriz jateak ezdu ulergarritasuna oztopatzen. Orduan zer?\nby marga ibáñez - Thursday, 4 March 2021, 9:23 AM\nJajaja...zure mezua ondo heldu zitzaidan baina ohituraz edo, zure proposamenean juxtu kritikatzen zenituen adierazpenak erabili nituen...hizkera " tekniko" bihurtu da gure artean ...\nAgian errubrikei astinalditxo bat eman beharko litzaieke!!\nby Hasier Agirre Aranburu - Thursday, 4 March 2021, 11:16 AM\nGero eta argiago daukat "ez du mezuaren ulergarritasuna oztopatzen" hori denon artean asmatu genuen konstruktu abstraktu eta funtsik gabea dela... zurigarri bat.\nGogoratzen al zara Radomir Antic entrenatzaile serbiarrarekin? Oso gaztelania ona egiten zuen, baina arazoak zituen artikuluekin (hizkuntza eslaviarretan ez dago artikulurik) eta ahoskerarekin: "Partido requiere mucha contzentratzion" eta halakoak botatzen zituen. Alegia, "requerir concetración" bezalako kolokazio jasoak, baina gaztelaniaren ahoskera arautua urratuz eta artikulurik gabe.\nPatxi zabaletak eta Iñaki Perurenak ere oso gaztelania ona egiten dute biek ere, baina nabarrikoen "z" hori txertatzen dute diskurtsoan. Zer esan nahi dut horrekin? Ba eman diezaiogula garrantzia eman beharrekoari zentzu on pixka batekin! Aipatu ditudan hiru pertsona horiek ez dute inolako arazorik gaztelaniaz ekintza komunikatibo ia gehienak taxuz gauzatzeko. Egiaztatzegintzan, nire iritziko, bada urrezko arau bat: "Ahal dela, ez aprobatu merezi ez duenik, baina, batez ere, ez ezazu suspenditu merezimenduak egin dituena!!"\nby Hasier Agirre Aranburu - Thursday, 4 March 2021, 11:53 AM\nBehin bulkada hartuta, aipatuko dizut denon artean bateratzeetan asmatu genuen beste zurigarri bat ere: "tarteko hizkuntzarena". Batik bat, beheko mailetan, tarteko hizkuntza hori aipatzen genuen behin eta berriz. Gizaki oro dago une oro bere bizitzan tarteko hizkuntza batean. Beti gaude dakigunaren eta jakin dezakegunaren tarte horretan. Baita akademikorik luzituena ere!\nHemen kontua da mailak zedarrituta daudela, eta maila bakoitzean GAUZATU DITZAKETEN ekintza komunikatiboak ematen zaizkiela aukeran azterketetan. Horrez gain, HEOCeko ebaluazio-eskalak daude, eta beroietan adierazten da, nolabait ere, eskaletan bigarrenean hain zuzen ere, hutsegiteak zenbateraino barkatzen diren maila bakoitzean. C2n "berdin" eta "bera" ez bereiztea bezain larria da B1en "handiagoa"-ren orde "handiegia" idaztea. Beharbada arrasto handiagoa uzten du, gainera, diskurtsoan. Hau da, hutsegitea mailakoa edo mailatik beherakoa denean, hor ez dago tarteko hizkuntzaren aitzakiarik. Hor mailako hizkuntz-forma bat barneratu gaberik dago. Mailatik gorako hutsegiteei dagokienez, konplikatuagoa da kontua. Zenbaitetan, adierazten ez dakizkitenak adierazten ahalegintzen direlako gertatzen dira. Ez beti, jakina. Iruditzen zait azterketa-eguna bide txiurretik joateko eguna dela, dakizuna demostratzekoa, eta ez ez dakizkizunetan arriskatzekoa. Mailatik gorako egitura sintaktikoak eta esapide ongi erabiliak oso saritzen ditut nik.\nOndo dago tarteka iritzi batzuk gurutzatzea. Porrot gero eta hobeto egitea omen da arrakasta lortzea.\nby marga ibáñez - Thursday, 4 March 2021, 1:21 PM\n"Tarteko hizkuntza" edo " tarteko maila"? "Tarteko hizkuntza" niretzat Selinkerrena da eta, nik bateratzeetan "tarteko maila"-rekin bategarria zen kontzeptua entzuten nuen.... Egia da elebitasuna dinamikoa dela , gaitasun mailak bizitzan zehar aldatzen dira, areago, esparru ezberdinetan gaitasun maila anitzak erakusten ditugu baina... ez dut ondo ulertzen zeri buruz ari zaren.. arraro egiten zait "interlengua" kontzeptua atera izana "sasi bateratze saio batean", eta "bateratze saio" asko irentsi behar izan ditut, oso oso nahasgarriak iruditu zaizkidanak beti!! Horrexegatik utzi nion lan horri.... niretzat ez zen.\nGaldera bat, HEOCek zedarritzen ditu mailak bai, baina zeren arabera egin ziren? Markotik kopiatu ziren hitzez hitz edo euskararen garapen faseak hartu ziren kontuan? Inoiz ikertu al da hori? Sonsoles Fernadezek dio bere ikerketa batean (Interlengua y analisis de errores . pdf librea duzu) gaztelera(z) ikasten duten ikasle guztiak (lehen hizkuntza edozein dela gainear) garapen fase bertsuetatik pasatzen direla , horrelako azteketarik (Barreñadaren lanez aparte umeekin) egin da euskara(z) ikasten duten helduekin? Agian eskatzen ari gara garapen faseari ez dagokion zerbait .. ez dakit.\nBestalde, " izango litzateke vs izango zen", "zaitut/dizut"... B2n barkatuko zenituzke? Gazteleraren aldean jartzen baditugu akats horiek zure ustez " si me habrías dicho" y " la he dicho" akats larriak dira? Nire ustez ez.. Hor uzten dizut zirina!! jajajajajajaja...\nby Hasier Agirre Aranburu - Thursday, 4 March 2021, 2:54 PM\nNi ez nauzu aditu, Marga, baina zenbait gauza argi ditut:\na)Euskaltzaindiak hutsegitetzat ditu euskaraz jarri dizkidazun adibideak, eta Real Academia Españolak, egingo nuke, hutsegitetzat dituela ipini dizkidazun gaztelaniazko adibideak ere. Beraz, bai, akatsak dira B2n ere.\nb) Hizkuntz-komunitatearen erabilerak, erabilera sozialak, eragina du akademiek hartzen dituzten erabakietan, baina akademiak kontserbadoreak izaten dira normalean eta ez dituzte aldaketak nolanahi onartzen. Zerbaitegatik izango da. Beraz, aldaketarik ezean, eta gure dekretuetan aipatzen den gisan, Euskaltzaindiaren arauei egin behar men.\nc) Euskararen erabilera soziala berbera al da Euskal Herriko hiri, eskualde eta herri guztietan? Ez ote dira aintzat hartzekoagoak euskararen arnasgunetzat jotzen diren lekuetako erabilerak? Erabilera sozialari erreparatzen dioten corpusetan iturri guztietako testuak hartzen direla aintzat uste al duzu? Ez horixe. Klasikoen Corpusa, Goenkale corpusa, Egungo Euskararen Corpusa... ez daude besterik gabe aliritzira eginak. Are gehiago: gure komunikabidetako artikulu askok ez dute galbahe hori pasatzen, tristea bada ere.\nd) "Izango zen" akats larritzat ez nuke joko B2n, badaude-eta askoz ere larriagoak. C1en larritzat joko nuke, ez baitago hori onartuko lukeen zuzentzailerik gure prentsan, eta zeresana emango bailuke akats horrekin bidalitako artikulu batek egunkari-erredakzio batean. Ekintza komunikatiboak neurtzen du hutsegiteen larria.\ne) Garapen-faseak ez du zerikusirik egiaztatzegintzarekin, ebaluazioarekin baizik. Egunero ikaslearen bilakaera ikusiz dian irakasleak jakingo du garapen-fase horren berri, egiaztatzaileak ebaluazio-irizpideei egin behar die kasu.\nf) Ezin ziurtatu dizut, baina iruditzen zait gaztelaniazko akats horiek eginda (adibidan ipini dizutuzunez ari naiz) Cervantesekoek ez lioketela inori C1 titulurik emango. Laismo / leismo eta halakoak eskolan ikasten ez genituen ba guk geuk 12-13 urterekin??\ng) Markoko mailak unibertsalak dira. Ekintza komunikatibo jakin batzuk proposatzen dira maila bakoitzerako. Hortaz, HEOCa ezin kritikatu da alde horretatik, inondik inora. C1eko erabiltzaileak gai izan behar du komunikabideetan artikulua idazteko, konparazio baterako, eta horrek zeinahi hizkuntzarako balio du. Hor ez dut nik neuk arrakalarik sumatzen. HEOCari egin lekiokeen kritikatako bat da, aitortzen dut, jaitsi zitekeela konkrezio-maila handixeago batera, baina horrek espezializazio eta gaitasun handia eskatzen ditu.\nTira, utz dezagun zertxobait beste baterako ere!!\nby marga ibáñez - Thursday, 4 March 2021, 1:01 PM\nKonstruktua dateke baina ingelesez ere erabiltzen dute, erruz gainera. Hossein Nassajiren liburu bat irakurtzen (jorratzen) ari naiz feedback zuzentzaileari buruz eta kontzeptu hori hitzetik hortzera darabil. Aurreko galdera irakasle batzuekin egin nuen eztabaida talde batean atera zen, alegia, oso akats gutxik "eragiten diotela ulergarritasunari" eta egia delakoan nago.. niri beti txirriatu dit kontzeptuak gainera, ez baita egia, egindako akatsak mailaren edo hizkuntzaren garapenaren seinale bihurtzen ditugulako.\nEsandako gainerakoekin ados nago.. "eldu" zuzentasun paramatreoarena da, " sentituko duzu" ulertzen bada ere, narritagarria oso da.


Gazte eta eskarmentudunen bertsoak Azkizuko Topaketan | Gaitzerdi\nHasiera » Bertsolaritza » Gazte eta eskarmentudunen bertsoak Azkizuko Topaketan\nGazte eta eskarmentudunen bertsoak Azkizuko Topaketan\nIrailaren 13an eta 14an Azkizun ospatu zuten emakumetasuna adin guztietako 45 lagunek: 16 urteko koadrila zen gazteena, 65 urtekoa plazan bide urratzaile izandakoa. Zazpi euskalkitan partekatu zituzten bizipenak eta gogoetak, eta praktikara eraman: antzerki bidez eman zieten buelta deseroso sentitu izandako egoerei, eta ofiziokako ariketetan (elkarrizketan, errimatu eta neurtu gabe) generoa planteatuz umorea egiteko saiakeran lotu ziren. Bertso jarriek borobildu zuten asteburua.\n“Mundua ezin baita hamarkadaka aldatu”\nAzkizun egindako lehen topaketatik hamar urtera etorri da bigarren hau. Aurrerantzean urtero asteburu berean biltzea erabaki zuten. Indarberrituta itzuli ziren, hain bizimodu ezberdinak izanik ere denek egunerokoan esperientzia eta sentipen berak izan zituztela ikusita.\nBizitza eta hilekoa bertso jarrietan\nRosi Lazkanoren sorta honek atea ireki zien borobilean bildutakoei bertsolaritzaz eta bizitzaz hausnartzeko.\nBaserri zahar handi baten\nfamili xume xumea,\neliza eta errezoa,\n“Ni pekataria”n hori\nElkarren babesak betez\ndiru gutxin hutsunea.\nZortzi senide zaharrago\nta azkeneko umea…\nZoriontsu ahaztu gabe\nHamalau urte zitula\nneskame lanetan hasi\nnesken jakin beharra zen\ngau eta egun langile\ndiru gutxi irabazi\nhala ere bizitzarako\nnonbait, ondo zuten hezi.\nBehar beharrezkoa zen\nplantxan ta josten ikasi\nezertan ez zekiela\netsita zenean kasi…\nNobioa egin eta\nbarruan ezin kabituz,\nzela “kontuz” eta “kontuz”,\nastero desberdin batez\ndenen jakitun zelakotz\nezer ezin konprenituz,\nnoiz iritsiko kontatuz,\nta gustuko mutilari\nlotsaz ezin begiratuz…\nGaur ere gorrituko da\nune haiek gogoratuz.\nSei urtez nobioakin\neta elizaz ezkondu\nestreinatu beharko zen\nhainbeste zuena zaindu!\nOrdura arteko beldurrak\nnola bat-batean kendu?\nBaina hogeita bat urtek\naskotako ematen du!\nnahiz pixkat behar zuzendu\nume bat, bi eta hiru\npainala eta ukendu…\nEtxekoandre izan arren\nneskametza ematen du!\nUrteak doaz aurrera\neta gorputza baldarra\naitzaki onak: semeak,\netxea edo senarra.\nAldaketa berri batek\nematen dio dardarra\ngeroz eta hurrerago\nBera maitatzea zeukan\nitxuraz ahaztu xamarra\nnahiz oraindik entzuten zun\nbihotz taupaden indarra\nohartu da gozatzea\ndela falta dun bakarra.\nBerrogei eta hamabost\nurte kunplituta jada\nnahiz sinisteko zaila den\nda aldaketa bolada\nbeti hain lotsati eta\norain ezer ez da traba\nezagutzen zuten denak\nharrituta ditu laga.\nNahiz ez izan senidea,\nsenarra edo alaba:\nAinhoaren* mezua da…\nBertsoak sentimentun bat\nnahastu dio behar bada.\nTaldearen aniztasunaren adierazgarri, gazteenek Bidarraiko bertso udalekuetan egindako kantu hau kantatu zuten.\nEmakumetasunari buruzko sortak biltzen hasita, Azkizun estreinatu ez baziren ere, hona hemen Uxue Alberdik Argian argitararatutako “Konplize ditut eta maite ditut denak” sorta, Aire ahizpek eta Mikel Markezek kantatua. Hurrengo topaketarako bertso bilduma osa dezakegu denon artean.


Servins - Wikipedia, entziklopedia askea.\n38 hizkuntza hedatua bildua\nEskualdea Frantzia Garaia\nHersin-Coupigny, Bouvigny-Boyeffles, Camblain-l'Abbé, Estrée-Cauchy, Fresnicourt-le-Dolmen, Gouy-Servins eta Villers-au-Bois\n1.106 (2018ko urtarrilaren 1a)\n550 (%49.7) 543 (%49.1)\nServins Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 1.037 biztanle zituen.\n2007an Servins udalerrian erroldatutako biztanleak 1.037 ziren. Familiak 332 ziren, horien artean 54 pertsona bakarrekoak ziren (17 bakarrik bizi ziren gizonak eta 37 bakarrik bizi ziren emakumeak), 91 seme-alabarik gabeko familiak ziren, 170 seme-alabak dituzten bikoteak ziren eta 17 seme-alabak dituzten guraso-bakarreko familiak ziren.\n2007an 343 etxebizitza zeuden, 332 familiaren etxebizitza nagusia ziren, 2 bigarren erresidentzia ziren eta 8 hutsik zeuden. 335 etxeak ziren eta 8 apartamentuak ziren. 332 etxebizitza nagusietatik 276 bere jabearen bizilekua ziren, 50 alokairuan okupaturik zeuden eta 6 doan lagata zeuden; 6 etxek bi gela zituzten, 35 etxek hiru zituzten, 72 etxek lau zituzten eta 219 etxek bost zituzten. 283 etxek euren parking plaza propioa zuten azpian. 138 etxetan ibilgailu bat zegoen eta 168 etxetan bat baino gehiago zituzten.\nServins udalerriko biztanleria-piramidea 2009an .\n2007an lan egiteko adina zuten pertsonak 718 ziren, horien artean 484 aktiboak ziren eta 234 inaktiboak ziren. 484 pertsona aktiboetatik 455 lanean zeuden (253 gizon eta 202 emakume) eta 28 langabezian zeuden (7 gizon eta 21 emakume). 234 pertsona inaktiboetatik 29 erretiraturik zeuden, 86 ikasten zeuden eta 119 "bestelako inaktibo" gisa sailkaturik zeuden.\n2009an Servins udalerrian 341 unitate fiskal zeuden, 976 pertsonek osaturik. Pertsona bakoitzeko diru-sarrera fiskalaren mediana urteko 19.608 euro zen.\n2007an zeuden 25 komertzioetatik, 1 janari enpresa zen, 1 material elektrikoaren fabrikazioko enpresa zen, 1 bestelako produktu industrialen fabrikazioko enpresa zen, 3 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 3 finantziazio enpresak ziren, 1 higiezinen enpresa zen, 2 zerbitzu enpresak ziren, 2 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 7 zerbitzu publikoetatik, 1 iturgina zen, 2 eraikuntza enpresak, 3 ile apaindegiak eta 1 jatetxe.\n2009an zeuden 2 establezimendu komertzialetatik, 1 okindegi zen eta 1 harategia zen.\n2000. urtean Servins udalerrian 14 nekazaritza-ustiategi zeuden, 517 hektarea erabiltzen.\nGouy-Servins (1,0 km)\nBouvigny-Boyeffles (2,4 km)\nEstrée-Cauchy (2,8 km)\nFresnicourt-le-Dolmen (3,1 km)\nCambligneul (3,8 km)\nCamblain-l'Abbé (4,0 km)\nHersin-Coupigny (4,3 km)\nGauchin-le-Gal (4,4 km)\nVillers-au-Bois (4,6 km)\nAblain-Saint-Nazaire (5,1 km)\nSains-en-Gohelle (5,2 km)\nCaucourt (5,2 km)\nVillers-Châtel (5,3 km)\nAix-Noulette (5,3 km)\nBarlin (5,6 km)\nCarency (5,6 km)\nBNF: 15269234g (data)\nOrriaren azken aldaketa: 18 urria 2021, 19:05.


CTOS. JUNIOR ESPAÑA J2: Historiako lehen garaipen Fundación Bilbao Basket-entzat; Fundacion 5+11 eta Easo, final zortzirenetan\nJunior Euskal Liga 2019/06/05 ARGAZKIA: Cto. Junior Zaragoza\nBigarren eguna Aviles eta Zaragozako torneoetan eta, orokorrean, emaitza txarrak gure taldeentzat. Gure nesken ordezkariak galdu egin dute berriro eta Electro Alavesa Araski Ointxek agur esan dio kanporaketako faseari. Mutilen mailan, historiako lehen garaipena Fundacion Bilbao Basketentzat eta porrota Fundación 5+11entzat, joan-etorriko partidan. Eta jardunaldia itxi duen partidan, Easo Begitek-en beste garaipen erraza eta final zortzirenetarako pasea.\nFUNDACIÓN 5+11 67 – MOVISTAR ESTUDIANTES 75\nIzugarriko partida eta porrota Arabako taldearentzat. Joventut-en aurka galdu eta gero, Madrileko taldeak hobeto hasi du bigarren jardunaldiko partida: 13 puntuko aldea 13. Minutuan (13-26). Pablo Diazek hutsartea eskatu du eta bere mutilek ikusgarriko erreakzioa erakutsi dute: 16-0ko partziala eta 26-4koa atsedenaldira arte (39-30). Gasteiztarrek partida kontrolatuta izan dute, 12 puntuko aldearekin 11 minuturen faltan. Baina orduan, zoritxarrez, bere ilunaldi iritsi da: 2-20ko partziala eta garaipena Movistar Estudiantes-entzat.\nFUNDACIÓN BILBAO BASKET 91 – EM PIELAGOS 53\nLehen jardunaldiko porrotaren ondoren, Bilboko taldeak era ikusgarrian erreakzionatu du: garaipen handia, klubaren historiako lehenengoa Espainiako txapelketan. Mikel Torreren mutilek lehen laurden ikaragarri jokatu dute (38-14) eta intentsitatea mantendu dute atsedenaldira arte (59-24). Bilbotarrek neurketa bukatu dute 16 hirukorekin\nEASO BEGITEK 74 – GASOLEOS SÁNCHEZ Y MURCIA 65\nBigarren garaipen donostiarrentzat eta pauso handia final zortzirenetan izateko. Berdintasun handiko lehen minutuen ondoren, Easo Begitek-ek bizkortu du, 14-2ko partzialari esker: 25-12ko emaitza bigarren laurdenaren bigarren minutuan. Hortik aurrera, beti aurretik eta 20 puntuko hesia ukituz, garaipena erraza lortuz. Gainera, donostiarrek kanporaketa faserako txartela lortu dute.\nASADOR 10 GIBAJAS 35 – CELTA ZORKA\t68\nEgoera larria Euskadiko txapeldunarentzat. Asador 10 Gibajas-ek argi eta garbi galdu egin du bigarren jardunaldian eta, hirugarrenean, irabazi egin behar du final zortzirenak jokatzeko. Partida oso ondo hasi da Gasteizko taldearentzat, María Alcortaren hirukoarekin. Baina galiziarren erantzuna berehalakoa izan da: 0-9ko partziala eta jada beti aurretik. Celtakbere bigarren kolpea eman diote atsedenaldira baino lehen, 17 puntuko aldea lortzeko (19-36). Eta bigarren zatiko hasieran, beste 0-9ko partzialak epaia eman dio neurketari.\nELECTRO ALAVESA ARASKI OINTXE 61 – ADAREVA TENERIFE 67\nBigarren porrota ere Txus Brizuelaren neskentzan eta agur txapelketari. Arabako taldeak bere aurkariaren lehen bultsada eutsi dio eta sendoz erantzun du: 15-1eko partziala, 14-20tik 29-21era. Irlatarrek erreakzionatu dute, baina Badiolaren hirukoak 7 puntuko aldea eman dio Araskiri atsedenaldian. Eta Badiolaren beste batek +10 ipini du markagailuan, 14 minuturen faltan. Gasteiztarrek hasi dute azken laurdenea 8 puntuko aldearekin, baina hasiera ikaragarria izan da: 4-15koa eta Adareva aurretik. Eta Escuder eta Castroren hirukoak partidari epaia eman diote bi minuturen faltan (53-61).\nGIZONEZKOEN LEHEN MAILA: 25. jardunaldiko Izarrak\nGogoratu: Entrenatzaileen tituluen gaur egungo egoerari buruzko informazio bilera


Auzia Euskaraz (epaiBi): Zinpekoen epaimahaiak delitu-mota gehiago epaitu ditzake\nZinpekoen epaimahaiak delitu-mota gehiago epaitu ditzake\n2017-06-30 Auzia Euskaraz!\nAuzitegi Goreneko zigor-arloko salaren osoko bilkurak aldatu egin du zinpekoen epaimahaiaren eskumenei buruzko doktrina. Aldaketaren bitartez, epaimahai mota horrek epaitu ditzakeen jokabide-motak ugaritu egingo dira, elkarri lotutako delituen kasuan.\nOrain arte, zinpeko epaimahaiek ez zuten auzi asko epaitzeko eskumenik –egitateetako batzuk zinpeko epaimahaiari zegozkiolako, baina beste batzuk epaitegi profesionalei–, bada, hemendik aurrera, haiei eslei dakizkie horrelakoak.\nHorren adibide da honako hau: bi hilketa egon direnean eta horietakobat saiatua izan denean, lehen, epaitegi profesionaletara bideratu behar ziren auzi horiek; aurrerantzean, zinpekoen epaimahaien esku gera daitezke.\nGorenaren doktrina aldaketa Prozedura Kriminalaren Legearen 17. artikuluaren aldaketak eragin du, zeinak delituen elkarren loturarekin zerikusia daukan eta bilatzen duen “makroepaiketa” delakoekin amaitzea.\nEra berean, Goreneko magistratuek erabaki dute zenbait delitu epaitu behar direnean -zinpekoen epaimahaiaren eskumenekoak guztiak-, arau orokorra izan dadila delitu bakoitzak prozedura bat jarraitzea, auziak metatu gabe.\nSalbuespen bakarra PKLren 17. artikulu berriak aurreikusitakoa da: delitu desberdinak taldekatuko dira, hori egitea komenigarri denean haiek argitu eta erantzukizunak ezartzeko, salbu metatze hori prozesurako oso korapilatsua bada edo atzerapena sor badezake.\nHorrela, bi delituren artean harreman funtzionala dagoenean -delitua egin, gauzatzea erraztu ala zigorgabetasuna eskuratzen laguntzeko-, horietako bat zinpekoen epaimahaiaren eskumen-eremukoa bada eta bestea ez, lotura dagoela ulertuko da, eta zinpekoen epaimahaiaren esku utziko dira elkarren lotura duten delituak.


Web horri hau ezagutzen al duzue? - Page 3\n2009ko Irailaren 11a, 00:29:32 #30\nZumarra, linux-en bideoak konprimitzeko botaiozu begi bat handbrake-ri. Nik dvd-ak ripeatzeko erabiltzen dut eta nahiko emaitza onak ematen dizkit. Nik h264-ra pasatzen ditut bideoak baina xvid erabiltzeko aukera ere ematen du. Ez da gordianknot bezain osoa baina deinterlace eta holakoak egiteko aukera dauka eta cropping-a automatikoki egiten du.\nHorrez gain ogmrip ere erabiltzen dut, baina honek dvdak ripeatzeko balio du bakarrik (besteak edozein fitxategi hartzen du sarreratzat)\n2009ko Irailaren 13a, 22:28:28 #31\nEskertzen dizut. Probatu nahi izan dut baina ez dut lortu nahi nuena egitea. Nik Tdt-tik grabatu (mpeg haundi bat sortzen da) eta bideoak Xvid-era pasatzen ditut Avidemux-ekin. Handbrake-k ez du aukera hori ematen, bakarrik ripeatu. Horretarako, Linux-etik, AcidRip erabiltzea gustatzen zait, baina, esan bezala, denbora dexente da ez dudala ezer ripeatzen.\n2009ko Irailaren 14a, 11:44:55 #32\nEsan nuen bezala www.gratisweb.com/marrazkiak berritzen hasia naiz. Atal batzuk berritu ditut eta beste batzuk poliki poliki ari naiz. Bestalde, atal berri bat ere sortu dut "Zero 3 Patrulla". 3 atal besterik ez dago oraindik baina osatzen segiko dut.\n2009ko Irailaren 14a, 16:34:03 #33\nAupa Zumarra, zergatik ez duzu irudi erealeko filmak eta telesailak jartzen?\n2009ko Irailaren 14a, 17:03:19 #34\nBa... telebista gutxi ikusten dut. Zerbait ikusi nahi dudanean seriesyonkis-era jotzen dut. Marrazkiena umeengatik da eta ez daukat beste ezer grabatuta euskaraz...\n2009ko Irailaren 14a, 17:35:39 #35\nBeno materialagatik baldin bada, txoko honetan ia-ia guztia megauploadtik dago, ez dut uste inork esango dizunik ezingo duzula materiala artu zeren euskarazko materiala elkarbanatzeko eta disfrutatzeko daukagu. Eta gero eta zenbait txoko gehiagotan euki obeto.\n2009ko Irailaren 14a, 18:16:02 #36\nZumarra, handbrakek edozein fitxategi onartzen du sarrera moduan. Igual zuk bertsio zahar bat probatuko zenuen. Begira zer jartzen duen webgunean\nAipatu HandBrake is no longer limited to DVDs: it will now accept practically any type of video as a source. This massive enhancement was achieved by tapping into the power of libavcodec and libavformat from the FFmpeg project.\n2009ko Irailaren 16a, 15:41:16 #37 Azken aldaketa: 2009ko Irailaren 16a, 16:09:26 zumarra(e)k egina\nAipamenaren egilea: AKET Noiz: 2009ko Irailaren 14a, 17:35:39\nMezu hau ez dut ulertzen....\nRonbin: Azkenean erabili ahal izan dut HandBrake delako hori. Aurreko eguneko arazoa izan zen, proba egiteko segundu gutxiko artxiboa sortu nuela eta hain txikia izanik "no source" ematen zidan. Minutu batetik gorakoak behar dira, nik uste, eta hau ez da arazo bat. Ibili naiz probak egiten eta h.264 codec-a ezin dut erabili nire etxeko disko gogor multimediak ez dituelako irakurtzen baina xvid eta ffmpeg bai. Autocropina ere oso ondo dago eta gainontzeko guztia. Alegia, programa ona eta avidemux baina erosoagoa dela aitortu behar dut. Baina akats (hobeto esanda, hutsune) haundi bat du: Ez dut aurkitu nondik aukeratu grabatutako artxibotik zer zati nahi duzun konbertitzea. Hau da, nik grabatzen ditut programak margen batekin, hasi grabatzen 15 minutu lehenago eta bukatu 15 minutu beranduago. Orduan 30 minutuko saiorako ordu beteko artxiboa grabatzen da. Egin ditudan probetan aurrena artxibo osoa bihurtu behar izan dut HandBrake-rekin (motelagoa ordu bete bihurtzea 30 minutu baino) eta gero Avidemux-ekin sobratzen dena kendu. Emaitza ona da baina dena egiteko programa bakarra erabili nahiko nuke. Badakizu nola egin moztearena Handbrake-rekin?. Bere web orrian begiratzen ibili naiz, baita google-en ere, baina ez dut aurkitu.\n2009ko Irailaren 19a, 11:42:21 #38\nBa ez dakit bideoak mozteko aukerarik daukan, nik beti dvdak ripeatzeko erabili dut... moduren bat ikusten badut esango dizut\n2009ko Azaroaren 13a, 21:40:05 #39\nAnimazio gutxi ditu weborri honek...,agian doraemonen kapitulak jaitsiko ditutxD\n2009ko Azaroaren 16a, 08:24:47 #40\nAupa zumarra, esan nahi dizudana nahi duzuna emen baldin badago edozein filma lortu nahi baduzu, eskatzen duzu eta zihur nago inork arazorik ez dizula emango.\n2009ko Azaroaren 24a, 21:43:26 #41 Azken aldaketa: 2009ko Azaroaren 24a, 21:46:58 zumarra(e)k egina\nEskerrik asko eskeintzagatik.\nEgia esan, ez dut materialik behar. Nik dudana internetera igotzen dut beste edozeinek hartzeko. Besterik ez.\n2009ko Abenduaren 03a, 18:04:15 #42\nwww.gratisweb.com/marrazkiak berritzen segitzen dut eta "Mamu harrapariak" eta "Gadget Inspektorea" atal berriak sortzen hasia naiz. Espero dut zuen interesekoa izatea.\nEgotaku: Sentitzen dut zure gustokoak ez izatea; behar bada, umeak edukitzean bestelako iritzia izango duzu...\nBestalde, harrituta nago baina pozik, Google-en "marrazki bizidunak deskargatu" bilatzean, nire orria lehenengoa agertzen dela ikustean....\n2010ko Otsailaren 02a, 14:54:39 #43\nSerie batzuk grabatzen ari naiz eta hurrengo ostegunean goizeko 9-retan Yogiren lasterketa espaziala eta Woofy botako dute aldi berean Etb1 eta Etb3-n. Nik ezin ditut biak grabatu eta eskertuko nuke norbaitek grabatzea, megauploadera igotzea eta link-a niri bidaltzea. Prinzipioz ostegunean bakarrik Etb3-n Yogiren lasterketa espaziala (nik Etb1-eko Woofy grabatuko dut).\nOraindik ez dakit hurrengo egunetan laguntza hau beharko dudan.\n2010ko Otsailaren 03a, 02:16:05 #44\nLasai Zumarra, Yogiren guztia dut eta grabatuta aspaldi, falta zaidana igotzea da, ezin bait dut ezer igo( beste post baten azaldu dut nire ezbeharra baino danok nitaz paso egin dute oraingoz,...).


Garraio publikoaren murrizketek herrian sortu duten ezinegona azaltzeko bilera egin dute udal ordezkariek eta Ahaldun Nagusiaren kabinete arduradunak — Oñatiko udala\nGarraio publikoaren murrizketek herrian sortu duten ezinegona azaltzeko bilera egin dute udal ordezkariek eta Ahaldun Nagusiaren kabinete arduradunak\nEpe laburrean bilera berria egiteko konpromisoa hartu dute\nMikel Biain alkatea eta Nerea Zubia, Xabier Barandiaranekin elkartu dira gaur Donostian, Diputazio jauregian. Autobus zerbitzu publikoa murriztuz urrian indarrean sartu ziren neurriek eragin duten egoera eta herritarren kezka azaldu diote. Eskualde bereko herrietara joateko Oñatitik zerbitzu zuzenik ez dagoela eta Bergara edo Aretxabaleta eta Eskoriatzara iristeko autobus aldaketa egin behar dela azaldu diote. Oñati-Eskoriatza eta Oñati-Eibar lineak berrezartzea eskatuko diote. Eskaera udalarena ez ezik, herritarrena ere badela erakutsiz azken asteotan batu diren 1500 sinadura baino gehiago eman dizkiote Ahaldun Nagusiaren kabinete arduradunari.\nAutobus zerbitzu publikoan izan diren murrizketen berri bazuen Xabier Barandiaranek baina etzuen ezagutzen Debagoienako kasuistika konkretua. Bilerak beraz, informazio hori lehen eskutik jasotzeko aukera eman dio. Arazoa, Mugikortasuna eta Lurralde Antolamendu Diputatu Marisol Garmendiari azaltzeko konpromisoa hartu du kabinete arduradunak eta sakonago aztertzeko bilera berri bat egiteko konpromisoa ere hartu du. Bilerarako datarik ez da finkatu baina epe laburrean egitea adostu dute bi aldeek.\nGoizeko bilera mugikortasunaren inguruko beste gai batzuk azaltzeko ere baliatu dute udal ordezkariek. Beste bi gai aztertu dira: Madalenako autobus geltokia egokitzea eta San Pedroko zubi parean oinezkoentzat pasarela bat egitea. Madalenako autobus geltokia puntu beltza da udalarentzat, segurtasun neurriz egokitu ezean oso arriskutsua baita bidaiari eta ibilgailuentzat. Udalak gaia landuta dauka eta egin duen proiektua aurkeztu du diputazioan. Torreauzorako zubian berriz, oinezko eta ibilgailuek bat egiten dute egoera arriskutsuak sortuz. Auzotarrak kezkatuta daude eta hala adierazi diote sarritan udalari. Konponbidea zubiaren parean oinezkoentzat pasarela bat egitea litzateke. Udalak egitasmo hau ere landuta dauka. Bi proiektuek 150.000 euro pasako aurrekontua lukete eta datorren urteko presupuestoetan sartzea eskatu zaio Xabier Barandiarani.